Монгол Улсын Их Хурлын 2008 оны хаврын ээлжит чуулганы Нийгмийн бодлого, боловсрол, соёл, шинжлэх ухааны байнгын хорооны 4 дүгээр сарын 15-ны өдөр /Мягмар гариг/-ийн хуралдаан 11 цаг 20 минутад Төрийн ордны \"Г\" танхимд эхлэв.

            УИХ-ын гишүүн Б.Эрдэнэсүрэн ирц, хэлэлцэх асуудлыг танилцуулж, хуралдааныг даргалав.

            Хуралдаанд ирвэл зохих 18 гишүүнээс 11 гишүүн ирж, 61.1 хувийн ирцтэй байв. Үүнд:

            Чөлөөтэй: Б.Бат-Эрдэнэ, Ц.Баярсайхан

            Өвчтэй: Т.Ганди

            Тасалсан: Л.Гүндалай, Л.Гансүх, Д.Дондог, К.Саираан

Нэг.Нийгмийн даатгалын багц хуульд нэмэлт, өөрчлөлт оруулах тухай хуулийн төсөл /анхны хэлэлцүүлэг/

Хэлэлцэж буй асуудалтай холбогдуулан Нийгмийн хамгаалал, хөдөлмөрийн яамны дэд сайд С.Чинзориг,ХААН Банкны зөвлөх Н.Түмэндэмбэрэл, УИХ-ын Тамгын газрын зөвлөх Н.Тунгалаг, Нийгмийн бодлого, боловсрол, соёл, шинжлэх ухааны байнгын хорооны референт С.Цолмон нарын бүрэлдэхүүнтэй ажлын хэсэг байлцав.

Хуулийн төслийг анхны хэлэлцүүлэгт бэлтгэсэн тухай ажлын хэсгийн ахлагч, УИХ-ын гишүүн Ц.Сүхбаатар танилцуулав.

Танилцуулгатай холбогдуулан УИХ-ын гишүүн Л.Одончимэдийн асуусан асуултад УИХ-ын гишүүнЦ.Сүхбаатар хариулж, тайлбар хийв.

Б.Эрдэнэсүрэн:-Засгийн газраас 2007 оны 8-р сарын 1-ний өдөр өргөн мэдүүлсэн Нийгмийн даатгалын тухай багц хуульд нэмэлт, өөрчлөлт оруулах тухай, Засгийн газраас Монгол Улсын 2008 оны төсвийн тухай хуулийн төсөлтэй хамт 2007 оны 9-р сарын 28-ны өдөр өргөн мэдүүлсэн Нийгмийн даатгалын тухай хуульд өөрчлөлт оруулах тухай, УИХ-ын гишүүн Н.Батбаяр нарын гишүүдийн өргөн мэдүүлсэн Нийгмийн даатгалын тухай хуульд нэмэлт, өөрчлөлт оруулах тухай, Нэгдсэн төсвийн тухай хуульд өөрчлөлт оруулах тухай, Иргэний эрүүл мэндийн даатгалын тухай хуульд нэмэлт, өөрчлөлт оруулах тухай хуулиудын төслүүд, УИХ-ын гишүүн Л.Пүрэвдорж нарын гишүүдийн өргөн мэдүүлсэн Нийгмийн даатгалын тухай хуульд нэмэлт, өөрчлөлт оруулах тухай хуулийн төслүүдийг нэгтгэх саналыг дэмжиж байгаа гишүүд гараа өргөнө үү.

Зөвшөөрсөн                  7

Татгалзсан                   4

Бүгд                             11

Гишүүдийн олонхийн саналаар дэмжигдлээ.

2.Төслийн 1-р зүйлийн 1 дэх хэсэг буюу Нийгмийн даатгалын тухай хуулийн 21,1.12-ыг \"хуримтлалын сан\" гэж нийгмийн даатгалын сангийн хөрөнгийг арвижуулах, тэтгэврийн даатгалын шимтгэлийн нэрийн дансны орлогыг нэмэгдүүлэх зорилгоор нөөцөлсөн мөнгөн хөрөнгийг\" гэж өөрчлөн найруулах саналыг дэмжиж байгаа гишүүд гараа өргөнө үү.

Зөвшөөрсөн                  10

Татгалзсан                   1

Бүгд                             11

Гишүүдийн олонхийн саналаар дэмжигдлээ.

3.Төслийн 1-р зүйлийн 3 дахь хэсэг мөн зүйлийн 5 дахь хэсгийг тус тус нэгтгэж \"11.4.Хуримтлалын сангийн хөрөнгийг Засгийн газрын бонд болон Монголбанкнаас гаргасан үнэт цаас худалдан авах, арилжааныбанкинд хадгалуулах замаар хуримтлалын сангийн хөрөнгийг арвижуулж болно\" гэж өөрчлөн найруулах саналыг дэмжиж байгаа гишүүд гараа өргөнө үү.

Зөвшөөрсөн                  10

Татгалзсан                   1

Бүгд                             11

Гишүүдийн олонхийн саналаар дэмжигдлээ.

4.Төслийн 1-р зүйлийн 4 дэх хэсэг буюу Нийгмийн даатгалын тухай хуулийн 11.3 дахь хэсгийг \"Хуримтлалын сангаас Засгийн газрын бонд, Монголбанкны үнэт цаас худалдан авах хэмжээг нийгмийн даатгалын жил бүрийн төсөвт тусгаж, УИХ батална\" гэж өөрчлөх саналыг дэмжиж байгаа гишүүд гараа өргөнө үү.

Зөвшөөрсөн                  7

Татгалзсан                   4

Бүгд                             11

Гишүүдийн олонхийн саналаар дэмжигдлээ.

5.Төслийн 1-р зүйлд буюу Нийгмийн даатгалын тухай хуулийн 11-р зүйлд \"5.Хуримтлалын сангаас арилжааны банкинд байршуулж хадгалуулах хөрөнгийн хэмжээг санхүү, төсвийн асуудал эрхэлсэн төрийн захиргааны төв байгууллага, Монголбанк, Нийгмийн даатгалын үндэсний зөвлөл хамтран тогтооно\" гэсэн хэсэг нэмэх

УИХ-ын гишүүн С.Ламбаа асуулт асууж, санал хэлж, УИХ-ын гишүүн Ц.Сүхбаатар, ажлын хэсгээс С.Чинзориг нар хариулж, тайлбар хийв.

Дээрх саналын томъёоллоос \"Монголбанк\" гэдэг үгийг хасах саналыг дэмжиж байгаа гишүүд гараа өргөнө үү.

Зөвшөөрсөн                  3

Татгалзсан                   8

Бүгд                             11

Гишүүдийн олонхийн саналаар хасах санал дэмжигдсэнгүй.

Төслийн 1-р зүйлд буюу Нийгмийн даатгалын тухай хуулийн 11-р зүйлд \"5.Хуримтлалын сангаас арилжааны банкинд байршуулж хадгалуулах хөрөнгийн хэмжээг санхүү, төсвийн асуудал эрхэлсэн төрийн захиргааны төв байгууллага, Монголбанк, Нийгмийн даатгалын үндэсний зөвлөл хамтран тогтооно\" гэсэн хэсэг нэмэх саналыг дэмжиж байгаа гишүүд гараа өргөнө үү.

Зөвшөөрсөн                  6

Татгалзсан                   5

Бүгд                             11

Гишүүдийн олонхийн саналаар дэмжигдлээ.

6.Төслийн 1-р зүйлд буюу Нийгмийн даатгалын тухай хуулийн 11-р зүйлд \"6.Нийгмийн даатгалын сангийн чөлөөт үлдэгдлээс Засгийн газрын бонд, Монголбанкны үнэт цаас худалдан авсан болон арилжааныбанкинд хадгалуулснаас эрсдэл үүссэн нөхцөлд уг эрсдлийг санхүү,төсвийн асуудал эрхэлсэн төрийн захиргааны төв байгууллага болон Монголбанк хариуцна\" гэсэн хэсэг нэмэх саналыг дэмжиж байгаа гишүүд гараа өргөнө үү.

Зөвшөөрсөн                  7

Татгалзсан                   4

Бүгд                             11

Гишүүдийн олонхийн саналаар дэмжигдлээ.

7.Төслийн 1-р зүйлээс 9 дэх хэсэг буюу Нийгмийн даатгалын тухай хуулийн \"Энэ хуулийн 4-р зүйлийн 2 дахь хэсгийн 1, 2-т заасан иргэний гэрээгээр ажиллаж байгаа даатгуулагч гэрээгээр тохирсон хөлснөөс энэ зүйлийн 1 дэх хэсэгт заасан даатгуулагчийн төлөх хувь хэмжээгээр шимтгэл төлнө\" гэсэн 15.5 дахь хэсгийг хасах саналыг дэмжиж байгаа гишүүд гараа өргөнө үү.

Зөвшөөрсөн                  6

Татгалзсан                   5

Бүгд                             11

Гишүүдийн олонхийн саналаар дэмжигдлээ.

8.Төслийн 1-р зүйлийн 11 дэх хэсэг буюу Нийгмийн даатгалын тухай хуулийн 16.7 дахь хэсгийг \"Хуанлийнжилд 7 сараас доошгүй хугацаагаар улирлын чанартай ажил, үйлчилгээ эрхэлдэг аж ахуйн нэгж, байгууллагад хөдөлмөрийн гэрээгээр ажилладаг ажилтнуудыг жилийн туршид нийгмийн даатгалд заавал даатгуулснаар тооцно. Уг ажилтны тухайн жилийн 12 сарын туршид төлбөл зохих нийгмийн даатгалын шимтгэлийг ажил олгогч хөдөлмөрийн хөлсний доод хэмжээнээс энэ хуулийн 15-р зүйлийн 1-д заасан өөрийн хариуцах хувь хэмжээгээр төлнө\" гэж өөрчлөн найруулах саналыг дэмжиж байгаа гишүүд гараа өргөнө үү.

Зөвшөөрсөн                  6

Татгалзсан                   5

Бүгд                             11

Гишүүдийн олонхийн саналаар дэмжигдлээ.

9.Төслийн 2-р зүйлээс 27-р зүйлийн 3 дахь хэсгийн 1 дэх заалтад \"боловсронгуй болгох\" гэсний дараа \"сангийн орлого болон\" гэсэн өгүүлбэрийг хасах саналыг дэмжиж байгаа гишүүд гараа өргөнө үү.

Зөвшөөрсөн                  7

Татгалзсан                   4

Бүгд                             11

Гишүүдийн олонхийн саналаар дэмжигдлээ.

10.Төслийн 3-р зүйлийн 1 дэх хэсэг буюу Нийгмийн даатгалын тухай хуулийн 4.2 дахь хэсгээс \"Монгол Улсад байнга оршин суудаг\" гэснийг хасах саналыг дэмжиж байгаа гишүүд гараа өргөнө үү.

Зөвшөөрсөн                  7

Татгалзсан                   4

Бүгд                             11

Гишүүдийн олонхийн саналаар дэмжигдлээ.

11.Төслийн 3-р зүйлийн 1 дэх хэсэг буюу Нийгмийн даатгалын тухай хуулийн 4. 2 дахь хэсгээс \"гэрээгээр гадаад улсад ажиллаж байгаа Монгол Улсын иргэн\" гэсэн заалт нэмэх саналыг дэмжиж байгаа гишүүд гараа өргөнө үү.

Зөвшөөрсөн                  6

Татгалзсан                   5

Бүгд                             11

Гишүүдийн олонхийн саналаар дэмжигдлээ.

12.Төслийн 3-р зүйлээс ажиллагсад нь нийгмийн даатгалд заавал хамрагдах аж ахуйн нэгж, байгууллагаар нь заасан 2 дахь хэсгийг хасах саналыг дэмжиж байгаа гишүүд гараа өргөнө үү.

Зөвшөөрсөн                  6

Татгалзсан                   5

Бүгд                             11

Гишүүдийн олонхийн саналаар дэмжигдлээ.

13.Төслийн 3-р зүйлээс \"Монгол Улсад оршин суудаг, тус улсын аль нэг байгууллагад ажиллаж байгаа гадаадын иргэн, харьяалалгүй хүн, Монгол улсын олон улсын гэрээнд өөрөөр заагаагүй бол түүнчлэн тус улсын нутаг дэвсгэрт үйл ажиллагаа явуулж байгаа гадаадын байгууллага, аж ахуйн нэгжид ажилладаг Монгол Улсын иргэн нийгмийн даатгалд заавал даатгуулна\" гэсэн 4. 3 дахь хэсгийг хасах саналыг дэмжиж байгаа гишүүд гараа өргөнө үү.

Зөвшөөрсөн                  6

Татгалзсан                   5

Бүгд                             11

Гишүүдийн олонхийн саналаар дэмжигдлээ.

14.Төслийн 3-р зүйлийн 4 дэх хэсэг буюу Нийгмийн даатгалын тухай хуулийн 4.3-ыг \"Энэ хуулийн 4-р зүйлийн 2 дахь хэсэгт зааснаас бусад иргэн болон Монгол Улсад оршин сууж байгаа тодорхой хөдөлмөр эрхлээгүй гадаадын иргэн, харьяалалгүй хүн энэ хуульд заасан болзол, журмын дагуу тэтгэврийн даатгал, тэтгэмжийн даатгал, үйлдвэрлэлийн осол, мэргэжлээс шалтгаалсан өвчний даатгалд сайн дураар даатгуулж болно. Сайн дураар даатгуулагч нь энэ зүйлд заасан нийгмийн даатгалын төрөл тус бүрд хамрагдана\" гэж өөрчлөн найруулах саналыг дэмжиж байгаа гишүүд гараа өргөнө үү.

Зөвшөөрсөн                  6

Татгалзсан                   5

Бүгд                             11

Гишүүдийн олонхийн саналаар дэмжигдлээ.

15.Төслийн 3-р зүйлээс \"Энэ хуулийн 4-р зүйлийн 2, 3 дахь хэсэгт зааснаас бусад иргэн сайн дурын даатгалд заавал даатгуулна\" гэсэн 5 дахь хэсгийг хасах санал давхардаж байгаа учраас санал хураалгах шаардлагагүй гэж үзэв.

17.Төслийн 3-р зүйлээс \"Хөдөө аж ахуйн, албан бус секторт ажиллагч иргэний нийгмийн даатгалд даатгуулах нөхцөл, журмыг тусгай хуулиар тогтооно\" гэсэн 7 дахь хэсгийг хасах саналыг дэмжиж байгаа гишүүд гараа өргөнө үү.

Зөвшөөрсөн                  6

Татгалзсан                   5

Бүгд                             11

Гишүүдийн олонхийн саналаар дэмжигдлээ.

18.Төслийн 3-р зүйлийн 10 дахь хэсэг буюу Нийгмийн даатгалын тухай хуулийн 15.2-ыг \"Энэ хуулийн 4-р зүйлийн 3 дахь хэсэгт заасан даатгуулагчийн сард төлбөл зохих нийгмийн даатгалын шимтгэлийн доод хэмжээ нь Засгийн газраас баталсан тухайн үед мөрдөж байгаа хөдөлмөрийн хөлсний доод хэмжээний тэтгэврийн даатгалд 10 хувиас, тэтгэмжийн болон үйлдвэрлэлийн осол, мэргэжлээс шалтгаалсан өвчний даатгалд тус бүр 1.0 хувиас багагүй байна\" гэж өөрчлөн найруулах саналыг дэмжиж байгаа гишүүд гараа өргөнө үү.

Зөвшөөрсөн                  6

Татгалзсан                   5

Бүгд                             11

Гишүүдийн олонхийн саналаар дэмжигдлээ.

19.Төслийн 3-р зүйлээс даатгуулагчийн сард төлбөл зохих нийгмийн даатгалын шимтгэлийн хувь хэмжээг тогтоосон 11 дэх хэсгийг хасах

20.Төслийн 3-р зүйлээс эрүүл мэндийн даатгалын шимтгэлийг ажил олгогч бүрэн төлөхөөр заасан 12 дахь хэсгийг хасах гэсэн эдгээр заалтууд давхардаж байгаа тул санал хураалгах шаардлагагүй гэж үзэв.

21.Төслийн 3-р зүйлээс 14 дэх хэсэг буюу \"5.Үйлдвэрлэлийн осол, мэргэжлээс шалтгаалсан өвчний даатгалын шимтгэлийг 3.0 хувиар төлөх болон хөдөлмөрийн хэвийн бус нөхцлөөр хөнгөлөлттэй тэтгэвэр тогтоох ажил, мэргэжлийн жагсаалтыг хөдөлмөрийн аюулгүй ажиллагаа, эрүүл ахуйн стандарт, Нийгмийн даатгалын үндэсний зөвлөлийн саналыг үндэслэн Засгийн газар батална\" гэсэн Нийгмийн даатгалын тухай хуулийн 15-р зүйлийн 5 дахь хэсгийг хасах саналыг дэмжиж байгаа гишүүд гараа өргөнө үү.

Зөвшөөрсөн                  6

Татгалзсан                   5

Бүгд                             11

Гишүүдийн олонхийн саналаар дэмжигдлээ.

22.Төслийн 3-р зүйлээс \"Нийгмийн даатгалын төв байгууллагын үйл ажиллагааны болон хөрөнгө оруулалтын зардлын төсвийн гүйцэтгэлд хяналт тавих\" гэсэн 15 дахь хэсгийг хасах санал давхардаж байгаа тул хураалгах шаардлагагүй гэж үзэв.

23.Төслийн 4-р зүйлээс \"15-р зүйлийн 1 дэх заалтын ажил олгогчийн хөдөлмөрийн хөлсний сан, түүнтэй адилтгах орлогоос төлөх шимтгэлийн хэмжээг тэтгэврийн даатгал \"13.5\" гэснийг \"7.5\", үйлдвэрлэлийн осол мэргэжлээс шалтгаалсан өвчний даатгал \"1.0, 2.0, 3.0\" гэснийг \"2.0 ба 3.0\" гэснийг хасах санал давхардаж байгаа тул санал хураалгах шаардлагагүй гэж үзэв.

24.Төсөлд хүчингүй болгохоор заасан Нийгмийн даатгалын тухай хуулийн 15-р зүйлийн 6 дахь хэсгийг хэвээр үлдээж улмаар \"6.Хөдөлмөрийн хүнд, хортой, халуун, газрын доорхи нөхцлөөр хөнгөлөлттэй тэтгэвэр тогтоох ажил, мэргэжлийн жагсаалтыг хөдөлмөрийн аюулгүй ажиллагаа, эрүүл ахуйн асуудал эрхэлсэн төрийн захиргааны төв байгууллага болон Нийгмийн даатгалын үндэсний зөвлөлийн саналыг үндэслэн Засгийн газар батална\" гэж өөрчлөн найруулах саналыг дэмжиж байгаа гишүүд гараа өргөнө үү.

Зөвшөөрсөн                  6

Татгалзсан                   5

Бүгд                             11

Гишүүдийн олонхийн саналаар дэмжигдлээ.

25.Төслийн 6-р зүйлээс 11-р зүйлийн 1 дэх хэсгийн 2, 31-р зүйлийг\" гэснийг тус тус хасах санал давхардаж байгаа тул санал хураалгах шаардлагагүй гэж үзэв.

26.Төслийн 6-р зүйлийн 2 дахь хэсгийг \"27-р зүйлийн 2 дахь хэсгийн 3 дахь заалтын \"Нийгмийн даатгалын төв байгууллагын дарга нь Үндэсний зөвлөлийн гишүүн байна\" гэсэн өгүүлбэрийг хасах гэсэн саналыг дэмжиж байгаа гишүүд гараа өргөнө үү.

УИХ-ын гишүүн С.Ламбаа, Ц.Сүхбаатар, Л.Одончимэд нар санал хэлж, ажлын хэсгээс С.Чинзориг, Н.Тунгалаг нар тайлбар хийв.

Зөвшөөрсөн                  6

Татгалзсан                   5

Бүгд                             11

Гишүүдийн олонхийн саналаар дэмжигдлээ.

27.Нийгмийн даатгалын тухай хуулийн 31.2 дахь хэсгийг \"Нийгмийн даатгалын сангийн орлогоос санхүүжүүлэх нийгмийн даатгалын үйл ажиллагааны болон хөрөнгө оруулалтын зардлын төсвийг Нийгмийн даатгалын төсвийн тухай хуулиар тогтооно\" гэж өөрчлөн найруулах саналыг дэмжиж байгаа гишүүд гараа өргөнө үү.

Зөвшөөрсөн                  7

Татгалзсан                   4

Бүгд                             11

Гишүүдийн олонхийн саналаар дэмжигдлээ.

УИХ-ын гишүүн С.Ламбаа, Ц.Сүхбаатар нар санал хэлж, тайлбар хийв.

Б.Эрдэнэсүрэн:-Хоёр.Нийгмийн даатгалын сангаас олгох тэтгэвэр, тэтгэмжийн тухай хуульд нэмэлт, өөрчлөлт оруулах тухай хуулийн төслийн талаар.

1.Төслийн 1-р зүйлийн 2 дахь хэсэг буюу Нийгмийн даатгалын сангаас олгох тэтгэвэр, тэтгэмжийн тухай хуулийн \"4.Сонгодог урлагийн байгууллагад гоцлол дуучин, бүжигчин, агаарын болон хэрэглэлийн гимнастик, акробат, тэнцвэр, уран нугаралт, хүнд жингийн үзүүлбэрийн жүжигчин, зэрлэг араатан, ан амьтан сургаж тоглуулагч, хөөмийчин, найрал хөгжмийн үлээвэр хөгжимчнөөр 20-иос доошгүй жил ажилласан, эсвэл нийтдээ 25-аас доошгүй жил, үүнээс 15-аас доошгүй жил дурдсан мэргэжлээр ажилласан иргэд, 25-аас доошгүй жил тэтгэврийн даатгалын шимтгэл төлж төмөр замын цэрэгжүүлсэн, хамгаалалтын албанд ажилласан даатгуулагч өөрөө хүсвэл нас харгалзахгүй\" гэсэн 4-р зүйлийн 3 дахь хэсгийн 4 дэх заалтыг хасах

2.Төслийн 1-р зүйлийн 2 дахь хэсгийг хассантай холбогдуулан \"Соёл, урлагийн зарим ажилтны нийгмийн баталгааг сайжруулах талаар\" УИХ-ын тогтоолын төслийг Хууль, УИХ-ын бусад шийдвэрийн төсөл боловсруулах, өргөн мэдүүлэх журмын тухай хуулийн дагуу шийдвэрлэх.

3.Төслийн 1-р зүйлийн 3 дахь хэсгийн \"4-р зүйлийн 3 дахь хэсгийн 4-т заасан даатгуулагчийн өндөр насны тэтгэврийг 45 хувиар\" гэснийг хасах

4.Төслийн 2-р зүйлийн \"4-р зүйлийн 3 дахь хэсгийн \"хортой, халуун, хүнд нөхцөлд ажилласан\" гэсний дараа \"ба онцлог мэргэжлийн\" гэж нэмэх гэснийг хасах саналыг дэмжиж байгаа гишүүд гараа өргөнө үү.

Зөвшөөрсөн                  6

Татгалзсан                   5

Бүгд                             11

Гишүүдийн олонхийн саналаар дэмжигдлээ.

УИХ-ын гишүүн С.Ламбаа, Б.Эрдэнэсүрэн, Ц.Сүхбаатар, Ө.Энхтүвшин, Г.Адъяа нар санал хэлж, ажлын хэсгээс С.Чинзориг тайлбар хийж, дээрх 4 саналыг ажлын хэсгийн саналаас хасч, төслөөр нь үлдээхээр тогтож санал хураалгах шаардлагагүй гэж үзэв.

Дээрх дэмжигдсэн 4 саналыг хүчингүй болгох гэсэн саналыг дэмжиж байгаа гишүүд гараа өргөнө үү.

Зөвшөөрсөн                  6

Татгалзсан                   5

Бүгд                             11

Гишүүдийн олонхийн саналаар дэмжигдлээ.

5.Төслийн 3-р зүйл буюу нийгмийн даатгалын сангаас олгох тэтгэвэр, тэтгэмжийн тухай хуулийн 5-р зүйлийн \"Өндөр насны бүрэн тэтгэврийн доод хэмжээ тухайн жилийн амьжиргааны доод түвшингээс багагүй, хувь тэнцүүлсэн тэтгэврийн доод хэмжээ нь мөн түвшний 75 хувиас багагүй байна гэсэн 4 дэх хэсгийг хасах саналыг дэмжиж байгаа гишүүд гараа өргөнө үү.

Зөвшөөрсөн                  6

Татгалзсан                   5

Бүгд                             11

Гишүүдийн олонхийн саналаар дэмжигдлээ.

6.Энэ хуулийн 4-р зүйлийн 3 дахь хэсгийг буцаан хэрэглэхээр тогтоосугай гэж саналыг дэмжиж байгаа гишүүд гараа өргөнө үү.

Зөвшөөрсөн                  6

Татгалзсан                   5

Бүгд                             11

Гишүүдийн олонхийн саналаар дэмжигдлээ.

Б.Эрдэнэсүрэн:-Гурав.Нийгмийн даатгалын сангаас олгох үйлдвэрлэлийн осол, мэргэжлээс шалтгаалсан өвчний тэтгэвэр, тэтгэмж, төлбөрийн тухай хуульд нэмэлт, өөрчлөлт оруулах тухай хуулийн төслийн талаар:

1.Төслийн 1-р зүйлийн 2 дахь хэсэг буюу 17.5, 17.6, 17.7 дахь хэсгийг хасах саналыг дэмжиж байгаа гишүүд гараа өргөнө үү.

Зөвшөөрсөн                  6

Татгалзсан                   5

Бүгд                             11

Гишүүдийн олонхийн саналаар дэмжигдлээ.

2.Төслийн 1-р зүйлийн 3 дахь хэсэг буюу хуулийн 5-р бүлгийн 171-р зүйлийн 2 дахь хэсгийн \"эрхлэх байгууллага\" гэснийг хасах саналыг дэмжиж байгаа гишүүд гараа өргөнө үү.

Зөвшөөрсөн                  6

Татгалзсан                   5

Бүгд                             11

Гишүүдийн олонхийн саналаар дэмжигдлээ.

3.Төслийн 2-р зүйлийн \"жагсаалт, хувь хэмжээг нэмэх\" гэснийг төслийн 3-р зүйлд өөрчлөн найруулахаар оруулах буюу \"жагсаалт, хувь хэмжээ, журмыг\" гэж өөрчлөх.

4.Төслийн 2-р зүйлийн \"2-р зүйлийн 4 дэх хэсгийн \"мэргэжлийн\" гэсний дараа \"ажилтан, хөдөлмөрийн хяналтын улсын байцаагчийг\" гэж нэмэх гэснийг төслийн 3-р зүйлд \"2-р зүйлийн 4 дэх хэсгийн \"мэргэжлийн ажилтныг\" гэснийг \"мэргэжлийн ажилтан, хөдөлмөрийн хяналтын улсын байцаагч\" гэж өөрчлөн найруулах. Эдгээр саналуудыг найруулгаар авч байгаа тул санал хураалгах шаардлагагүй гэж үзэв.

5.Мөн зүйлийн \"4-р зүйлийн 4 дэх заалт, 5-р бүлгийн гарчиг, 16-р зүйлийн гарчиг, 16-р зүйлийн 1 дэх хэсэг, 17-р зүйлийн гарчгийн \"холбогдсон\" гэсний дараа \"болон нэг удаагийн нөхөн\" гэснийг хасах саналыг дэмжиж байгаа гишүүд гараа өргөнө үү.

Зөвшөөрсөн                  6

Татгалзсан                   5

Бүгд                             11

Гишүүдийн олонхийн саналаар дэмжигдлээ.

6.Төслийн 3-р зүйлийн \"10 хувиар\" гэснийг \"30 хүртэл хувиар\" гэж өөрчлөн найруулах\" гэснийг хасах саналыг дэмжиж байгаа гишүүд гараа өргөнө үү.

Зөвшөөрсөн                  7

Татгалзсан                   4

Бүгд                             11

Гишүүдийн олонхийн саналаар дэмжигдлээ.

7.Төслийн 4-р зүйлийг бүхэлд нь хасах гэсэн саналыг найруулгаар авч байгаа тул санал хураалгах шаардлагагүй гэж үзэв.

Б.Эрдэнэсүрэн:-Дөрөв.Цэргийн албан хаагчийн тэтгэвэр, тэтгэмжийн тухай хуульд нэмэлт, өөрчлөлторуулах тухай хуулийн төслийн талаар:

1.Төслийн 1-р зүйлийн 1 дэх хэсэг буюу 7-р зүйлийн 1.2-ын \"Нийгмийн даатгалын тухай хуулийн 32-р зүйлийн 3 дахь хэсэгт заасан орлого\" гэснийг \"Нийгмийн даатгалын тухай хуулийн 32-р зүйлийн 1 дэх хэсгийн 4 дэх заалтад заасан орлого\" гэж өөрчлөх саналыг найруулгаар авч байгаа тул санал хураалгах шаардлагагүй гэж үзэв.

2.Төслийн 1-р зүйлийн 1 дэх хэсэг буюу 7-р зүйлийг \"Хуулийн 7-р зүйлийг дараахь байдлаар өөрчлөн найруулах\" гэж өөрчлөн 3-р зүйл болгон оруулах саналыг дэмжиж байгаа гишүүд гараа өргөнө үү.

Зөвшөөрсөн                  7

Татгалзсан                   4

Бүгд                             11

Гишүүдийн олонхийн саналаар дэмжигдлээ.

3.Төслийн 4-р зүйлийн \"7-р зүйлийг хүчингүй болгох\" гэснийг хасах саналыг дэмжиж байгаа гишүүд гараа өргөнө үү.

Зөвшөөрсөн                  7

Татгалзсан                   4

Бүгд                             11

Гишүүдийн олонхийн саналаар дэмжигдлээ.

4.Төслийн 5-р зүйлийн \"5-р бүлгийн 17-р зүйлийн дугаарыг 171, 172 гэж өөрчлөх\" гэснийг хасах саналыг дэмжиж байгаа гишүүд гараа өргөнө үү.

Зөвшөөрсөн                  7

Татгалзсан                   4

Бүгд                             11

Гишүүдийн олонхийн саналаар дэмжигдлээ.

5.Төслийн 1-р зүйлийн 2 дахь хэсгийн дугаарыг 1 гэж, 3-р зүйлийн дугаарыг 4 гэж, 4-р зүйлийн дугаарыг 5 гэж, 5-р зүйлийн дугаарыг 6 гэж тус тус өөрчлөх саналыг дэмжиж байгаа гишүүд гараа өргөнө үү.

Зөвшөөрсөн                  7

Татгалзсан                   4

Бүгд                             11

Гишүүдийн олонхийн саналаар дэмжигдлээ.

Б.Эрдэнэсүрэн:-Тав.Хөдөлмөрийн тухай хуульд өөрчлөлт оруулах тухай хуулийн төслийн талаар:

1.Төслийг бүхэлд нь буцаах саналыг дэмжиж байгаа гишүүд гараа өргөнө үү.

Зөвшөөрсөн                  7

Татгалзсан                   4

Бүгд                             11

Гишүүдийн олонхийн саналаар дэмжигдлээ.

Байнгын хорооноос гарах санал, дүгнэлтийг УИХ-ын гишүүн Ц.Сүхбаатар УИХ-ын чуулганы нэгдсэн хуралдаанд танилцуулахаар тогтов.

Хуралдаан 13 цаг 15 минутад өндөрлөв.

Танилцсан:

НИЙГМИЙН БОДЛОГО, БОЛОВСРОЛ,

СОЁЛ, ШИНЖЛЭХ УХААНЫ БАЙНГЫН

ХОРООНЫ ДАРГА                                                                   Т.ГАНДИ

Тэмдэглэл хөтөлсөн:

ХУРАЛДААНЫ НАРИЙН

БИЧГИЙН ДАРГА                                                                     Ц.НАРАНТУЯА

НИЙГМИЙН БОДЛОГО, БОЛОВСРОЛ, СОЁЛ, ШИНЖЛЭХ УХААНЫ БАЙНГЫН ХОРООНЫ 2008 ОНЫ 4 ДҮГЭЭР САРЫН 15-НЫ ӨДРИЙН

ХУРАЛДААНЫ ДЭЛГЭРЭНГҮЙ ТЭМДЭГЛЭЛ

Б.Эрдэнэсүрэн:-Авдай гишүүн байна, Адъяа гишүүн байгаа, Бат-Эрдэнэ гишүүн орон нутагт явж байна, Баярсайхан гишүүн байхгүй байна, Гансүх гишүүн эмнэлэг дээр яваа юм байна, Ганхуяг ирцэнд орчихсон байна, Гүндалай гишүүн байхгүй, Дондог гишүүн хөдөө явж байгаа юм байна, Ламбаа гишүүн, Нямсүрэн гишүүн байна, Санжмятав гишүүн ирцэнд орсон, Саираан гишүүн хуралд оролцож байгаа юм байна, Сүхбаатар, Одончимэд гишүүн байна, Цанжид гишүүн зарлал аваагүй байгаа юм байна. Энхтүвшин гишүүн байгаа, Эрдэнэсүрэн байна. Ингээд ирц хүрэлцээтэй учраас Байнгын хорооны хурал нээснийг мэдэгдье.

Эхлээд хурлаар хэлэлцэх асуудал байна. Засгийн газар болон УИХ-ын гишүүдээс өргөн мэдүүлсэн Нийгмийн даатгалын багц хуулинд нэмэлт, өөрчлөлт оруулах тухай хуулийн төсөл, анхны хэлэлцүүлэг.

Хоёрдугаарт, УИХ-ын гишүүн Адъяа нараас өргөн мэдүүлсэн Хөдөлмөрийн тухай хуульд өөрчлөлт оруулах тухай хуулийн төсөл, хэлэлцэх эсэх

Гуравдугаарт, Засгийн газраас өргөн мэдүүлсэн Хөдөлмөрийн аюулгүй байдал, эрүүл ахуйн тухай, Хөдөлмөрийн тухай хуульд нэмэлт, өөрчлөлт оруулах тухай хуулийн төсөл, анхны хэлэлцүүлэг, ийм Засуудал байна. За асуудлаа батлах уу? за баталчихъя.

Ингээд нэгдүгээр асуудал, ажлын хэсэг. Сүхбаатар гишүүн байна, өнөөдрийн хуралдаанд Нийгмийн хамгаалал, хөдөлмөрийн дэд сайд Чинзориг, газрын дарга Нацагдолгор, орлогч дарга Отгонхундага, Амар-Улсын нийгмийн даатгалын ерөнхий газрын дэд дарга, Түмэндэмбэрэл-ХААН банкны зөвлөх. Ийм хүмүүс өнөөдрийн хуралдаанд оролцож байна.

За Сүхбаатар гишүүн танилцуулах уу? Зарчмын зөрүүтэй санал та бүхэнд тарсан байгаа.

Ц.Сүхбаатар:-Нийгмийн даатгалын багц хуулинд  ажлын хэсэг 4 удаа хуралдсан. Мэргэжлийн байгууллагуудтай нэлээн олон удаа сууж цэгцэлсэн. Яагаад гэвэл энд 4 хууль нэг дор нэгтгэж хэлэлцэж байгаа. Засгийн газраас өмнө өргөн мэдүүлсэн Нийгмийн даатгалын багц хууль, Тэтгэвэр тэтгэмжийн тухай хууль, Үйлдвэрийн осол, мэргэжлээс шалтгаалах өвчний даатгалын тухай хууль, Цэргийн тэтгэвэр тэтгэмжийн тухай хуулиудад өөрчлөлт оруулахаар өргөн барьсан байгаа. Энэн дээр нэмээд 2008 оны улсын төсвийг хэлэлцэх үеэр Батбаяр нарын өргөн мэдүүлсэн хуулийн төсөл, мөн Пүрэвдорж гишүүн нарын өргөн мэдүүлсэн төсөл, улсын төсөвтэй хамт Засгийн газраас өргөн мэдүүлсэн ийм 4 хуулийн төслийг мөн энэ Засгийн газраас боловсруулсан эх хуультай хамтатгаж авч хэлэлцсэн.

Ингээд энэ дээр зарчмын 3 асуудал байгаа. Нэгдүгээрт, хувиараа хөдөлмөр эрхлэгч албан бус секторт ажиллаж байгаа хүмүүсийн нийгмийн даатгалын асуудлыг одоогоор энэ рүү оруулж хэлэлцэх бололцоогүй байгаа. Энэ нь цаанаа тэтгэврийн шинэчлэлийн асуудал, тэтгэврийн даатгалын хуулийг бүхэлд нь шинэчлэх асуудал байгаа учраас энэ асуудлыг энэ удаа оруулж хэлэлцэх бололцоогүй гэж үзсэн.

Нөгөө талаар Сангийн хөрөнгийг нөөц сан гэж бий болгосны, хуримтлалын сан гэсэн агуулгаар зөвхөн Их Хурал, Сангийн яам, Монголбанк үндсэнд нь менежментийг нь хийж байхаар энэ хуулинд зарчмын зөрүүтэй саналуудад оруулж тусгасан байгаа. Ингээд нийгмийн даатгалын монгол улсын төсөв бие дааж батлагдсантай холбогдуулаад Пүрэвдорж, Батбаяр гишүүн нарын өргөн барьсан хуулийг үндсэнд нь бүхэлд нь энд оруулж Засгийн газрын төсөлтэй хамт саналын томъёолол хийсэн. Нөгөө талаар, нийгмийн даатгалын сангаас олгох тэтгэвэр, тэтгэмжийн тухай хуулинд нэмэлт, өөрчлөлт оруулахаар Засгийн газраас өргөн барьсан төслөөс зарим мэргэжлийн урлагийн байгууллагын ажилтнуудын тэтгэврийн тогтолцоонд даатгалын тогтолцоогоор тэтгэвэр олгож байгаа энэ хэсгийг нь хасаад, оронд нь нэг удаа тэтгэмж олгож байх байдлаар Их Хурлаар шийдвэрлэе гэсэн ийм асуудлыг тусгаж оруулсан. Ингээд ажлын хэсгээс оруулж байгаа зарчмын зөрүүтэй саналын томъёоллыг тараасан. Энэ саналуудаар санал хураалгаж өгөхийг хүсье. Анхаарал тавьсанд баярлалаа.

Б.Эрдэнэсүрэн:-Ингээд зарчмын зөрүүтэй саналын томъёолол гишүүдэд тарсан байгаа. Шууд санал хураах ажилдаа орох уу?

Л.Одончимэд:-Сүхбаатар гишүүн ээ, гишүүдийн санаачилсан, Засгийн газрынх гээд 2, 3 юм байсан шүү дээ. Гишүүдийнх чинь 3 юм байсан байгаа юм. Тэр бүгдээрээ санаачлагчтайгаа нийлээд  нэг багцалсан юм оруулъя гэдгээ тохирсон хэрэг үү?

Ц.Сүхбаатар:-2007 оны 8 сарын 1-нд Засгийн газраас өргөн мэдүүлсэн Нийгмийн даатгалын багц хууль гээд 4 хуулинд өөрчлөлт оруулахаар Засгийн газарт төсөл өргөн барьсан.

Хоёрдахь нь 2008 оны төсвийн тухай хуульд хамтатгаад 9 сарын 28-нд Засгийн газар бас тэр нийгмийн даатгалын бие даасан төсөвтэй болгох чиглэлээр даатгалын хуулинд өөрчлөлт оруулж өргөн барьсан.

Дараа нь Батбаяр нарын 18, 19 гишүүн нийгмийн даатгалын шимтгэлийн хувийг бууруулахтай холбогдуулаад мөн даатгалын хуулинд өөрчлөлт оруулахаар хуулийн төсөл өргөн барьсан. Дараа нь төсвийн хуулийг эцэслэн батлахад Пүрэвдорж нарын 8,9 гишүүн, ажлын хэсэгт байсан Эрдэнэсүрэн гишүүн эд нар ороод хууль өргөн барьсан байгаа. Нийгмийн даатгалын хуулинд өөрчлөлт оруулах. Тэр нь төсвийг бие даасан нийгмийн даатгалын монгол улсын төсөв тусад нь баталсантай холбогдуулаад тэр төсвийг өргөн мэдүүлэх, шалгалт хяналт хийх, төсвийн эрх захирагч нар хаана хэнд өргөн барих вэ гэдэг чиглэлээр гол нь өөрчилсөн ийм хуулиуд байгаа юм. Энэ бүгд 4 хуулийг нэгтгээд  Засгийн газрын төслийг үндсэн суурь болгоод өөрөөр хэлбэл Их Хурлын гишүүдийн өргөн барьсан зүйл заалт бүрийг энэ хууль руугаа шигтгээд зарчмын зөрүүтэй саналаар орчихсон байж байгаа. Тийм учраас бид нэг л хууль болгож хэлэлцэж байна.

Л.Одончимэд:-Хоёрдугаарт, нийгмийн даатгалын санг чинь бие даалгая гээд шийдчихсэн шүү дээ. Тэгээд энэ чинь хэзээ баримтлал юу нь бий болж, ямар хаана юу хадгалж, журам гарах ёстой юу, яах ёстой вэ?

Ц.Сүхбаатар:-Энэ дээр нийгмийн даатгалын хуримтлалын асуудал тэтгэврийн даатгалын нэрийн дансны үлдэгдлийн асуудлыг хэрхэн өнөөдөр ямар байдалтай байгаа юм, цаашдаа яаж боловсронгуй болгох юм, нөөц үлдэгдэл хөрөнгийг яаж зарцуулах юм гэдэг чиглэлээр Адъяа гишүүнээр ахлуулсан ажлын хэсэг ажиллаж байгаа. Ажлын хэсэг хуралдаад энэ чиглэлээр яаж тогтсон бэ гэхээр зэрэг ямар ч байсан одоо Засгийн газраас энэ чиглэлээр иж бүрэн асуудал орж ирэх болоогүй юм байна. Энэ нэгдүгээрт тэтгэврийнхээ шинэчлэлийн асуудалтай холбоотой. Дүрэм, тогтолцоог бүхэлд нь өөрчлөе. Суурь тэтгэврээс өгсүүлээд дээр нь олон төрлийн даатгалын сонгодог хэлбэрийн тогтолцоог бий болгоё гэж Нийгмийн хамгаалал, хөдөлмөрийн яам судалж байгаа, олон улсын байгууллагын эцсийн дүгнэлт, санамж нь 5 сард, 4 сарын сүүлээр гараад 5 сард Засгийн газраас асуудал орох юмуу гэсэн ийм чиглэлтэй байгаа. Тэгэхээр энэ парламентын үеэр тэр чөлөөт үлдэгдлийг яах юм, нэрийн дансны үлдэгдлээ яаж хаана байршуулж хуримтлал бий болгох юм, тэгээд тэр малчид, хувиараа хөдөлмөр эрхлэгчдийг заавал даатгалд даатгуулж  тэр сан, баазаа өргөтгөх асуудал нь одоогоор бид энд авч хэлэлцэх боломжгүй юм байна лээ.

Төсвийн хуулиараа бие даасан төсөв болгоно гээд баталсантай холбогдуулаад хэд хэдэн зайлшгүй хуульд оруулах ёстой, орхичихоод байгаа зүйлийг нь гишүүдийн өргөн барьсны дагуу оруулъя. Засгийн газраас зарчмын хэд хэдэн өөрчлөлт оруулсан юмыг нь дэмжээд энэ удаа энэ чиглэлээрээ гаргачихъя, тэтгэврийн шинэчлэл, том асуудал, хөрөнгө оруулалтын асуудлууд нь жичдээ яригдах юм байна гэсэн учраас энийг нь гаргаад өгье гэсэн ийм байр суурьтай байгаа.

Б.Эрдэнэсүрэн:-Одоо хэлэлцээд эхэлчихсэн шүү дээ.

Л.Одончимэд:-Тэр юмаа нэг мөр шийдэхгүй бол одоо хууль гаргаад ямар ач холбогдол байдаг юм.

Ц.Сүхбаатар:-Энэ чинь яг нөгөө бие даасан төсөвтэй холбогдуулаад зайлшгүй шийдэх ёстой асуудлууд энэ Засгийн газар өөрөө өргөн барьчихсан байхгүй юу. Тэрнийг \_нь шийдэж өгөхгүй бол онгорхой үлдчихээд байгаа юм. Жишээлбэл, бие даасан төсөв байна гэж даатгалын төсвөө баталчихсан. Энэ төсвийн үндэсний зөвлөл нь ямар шатандаа боловсруулах юм, Засгийн газар нь яах юм, Сангийн яам нь яах юм, Их Хурал руу нь яаж өргөн барих юм гэхээс өгсүүлээд тэгээд нөгөө нийгмийн даатгалын санг тайландаа яаж тусгах вэ, аудит яаж хийх вэ гээд маш олон асуудлыг нь өргөн бариад энэ хуультай хамт шийднэ гээд өмнө нь чуулганаар шийдчихсэн байхгүй юу. Тийм учраас энэ ямар ч байсан энэ хуулийг гаргаж л нэг мөр болгоод тэр шинэчлэлийн юм бол маш том асуудал байгаа шүү дээ, бие даасан.

Б.Эрдэнэсүрэн:-За санал хураалтандаа оръё. Сая үндсэндээ 1-р асуудлыг хэлэлцлээ л дээ. Зарчмын зөрүүтэй саналын томъёолол гишүүдэд тарсан байгаа. Засгийн газраас 2007 оны 8-р сарын 1-ний өдөр өргөн мэдүүлсэн Нийгмийн даатгалын тухай багц хуульд нэмэлт, өөрчлөлт оруулах, Засгийн газраас Монгол Улсын 2008 оны төсвийн тухай хуулийн төсөлтэй хамт 2007 оны 9-р сарын 28-ны өдөр өргөн мэдүүлсэн Нийгмийн даатгалын тухай хуульд өөрчлөлт оруулах тухай, УИХ-ын гишүүн Батбаяр нарын гишүүдийн өргөн мэдүүлсэн Нийгмийн даатгалын тухай хуульд нэмэлт, өөрчлөлт оруулах тухай, Нэгдсэн төсвийн тухай хуульд өөрчлөлт оруулах тухай, Иргэний эрүүл мэндийн даатгалын тухай хуульд нэмэлт, өөрчлөлт оруулах тухай хуулиудын төслүүд, УИХ-ын гишүүн Пүрэвдорж нарын гишүүдийн өргөн мэдүүлсэн Нийгмийн даатгалын тухай хуульд нэмэлт, өөрчлөлт оруулах тухай хуулийн төслүүдийг нэгтгэж нэг төсөл болгож батлая гэсэн ийм санал байна. Сая асуултанд Сүхбаатар гишүүн хариулчихлаа. Энэ саналыг дэмжье томъёоллоор санал хураалт явуулъя. Дэмжье гэсэн гишүүд гараа өргөөрэй. 4 хуулиа бүгдийг нэгтгэе гэдэг дээр.

Хоёрдугаар асуудал. Төслийн 1-р зүйлийн 1 дэх хэсэг буюу Нийгмийн даатгалын тухай хуулийн 21,1.12-ыг \"хуримтлалын сан\" гэж нийгмийн даатгалын сангийн хөрөнгийг арвижуулах, тэтгэврийн даатгалын шимтгэлийн нэрийн дансны орлогыг нэмэгдүүлэх зорилгоор нөөцөлсөн мөнгөн хөрөнгийг\" гэж өөрчлөн найруулах. Хуримтлалын сан гэдгээ тодруулсан байна. За батлах уу? за баталлаа.

3.Төслийн 1-р зүйлийн 3 дахь хэсэг мөн зүйлийн 5 дахь хэсгийг тус тус нэгтгэж \"11.4.Хуримтлалын сангийн хөрөнгийг Засгийн газрын бонд болон Монголбанкнаас гаргасан үнэт цаас худалдан авах, арилжааныбанкинд хадгалуулах замаар хуримтлалын сангийн хөрөнгийг арвижуулж болно\" гэж өөрчлөн найруулах. За дэмжих үү? За дэмжье гэсэн гишүүд гараа өргөнө үү.

С.Ламбаа:-Банк нь байх юмуу?

Б.Эрдэнэсүрэн:-Байгаа, 3 юм байна. Засгийн газрын бонд...

С.Ламбаа:-Монголбанк байна, арилжааны банк ерөөсөө байхгүй юу?

Б.Эрдэнэсүрэн:-Арилжааны банк хадгаламж ийм З юм байгаа. Хөрөнгө оруулна гэдгийг больж байгаа юм. За баталлаа.

4.Төслийн 1-р зүйлийн 4 дэх хэсэг буюу Нийгмийн даатгалын тухай хуулийн 11.3 дахь хэсгийг \"Хуримтлалын сангаас Засгийн газрын бонд, Монголбанкны үнэт цаас худалдан авах хэмжээг нийгмийн даатгалын жил бүрийн төсөвт тусгаж, УИХ батална\" гэж өөрчлөх. За энийг батлая. За баталлаа.

5.Төслийн 1-р зүйлд буюу Нийгмийн даатгалын тухай хуулийн 11-р зүйлд \"5.Хуримтлалын сангаас арилжааны банкинд байршуулж хадгалуулах хөрөнгийн хэмжээг санхүү, төсвийн асуудал эрхэлсэн төрийн захиргааны төв байгууллага, Монголбанк, Нийгмийн даатгалын үндэсний зөвлөл хамтран тогтооно\" гэсэн хэсэг нэмэх. За энийг батлая.

С.Ламбаа:-Санхүүгийн асуудал эрхэлсэн төрийн захиргааны төв байгууллага, Монголбанк, Нийгмийн даатгалын үндэсний зөвлөл хамтран тогтооно гэж байна шүү дээ. Нийгмийн хамгааллын асуудал хариуцсан Засгийн газрын төв байгууллага чинь яах юм бэ? Ганцхан энэ Сангийн яам чинь...

Ц.Сүхбаатар:-Нийгмийн хамгаалал гэдгийг нь оруулах юм байна.

С.Ламбаа:-Нийгмийн хамгааллын асуудал эрхэлсэн төрийн захиргааны төв байгууллага гэж оруулахгүй бол...

Ц.Сүхбаатар:-Төсвийг гэдгийг аваад хаячихъя. Санхүүгийн болон нийгмийн хамгааллын асуудал эрхэлсэн гээд.

С.Ламбаа:-Тийм. Тэгэхгүй бол болохгүй шүү дээ. Өөрийнх нь үндсэн яам нь байхгүй бол.

С.Чинзориг:-Монголбанк байх юмуу?

С.Ламбаа:-Монголбанк яахав дээ бондтой холбоотой орж ирсэн гэж ойлгож байна. Үнэт цаастай.

Ц.Сүхбаатар:-Хамгийн гол нь арилжааны банкуудыг чинь Монголбанк ямар нэгэн хэлбэрээр зохицуулж байгаа шүү дээ. Хөрөнгийн багтаамж, чадамж. Тэрэн дээрээ л дампуурахгүй банк шүү гэдгийг сонголтондМонголбанкны үүрэг авахгүй бол хамаагүй хувийн жижиг банкинд байршуулчихдаг, нөгөөдөх нь гэнэтхэн зохиомлоор юмуу ямар нэгэн байдлаар дампуурчихвал Монголбанк энд хариуцлагатай цуг явж байх ёстой гэсэн санаагаар оруулсан юм. Энэ банк найдвартай шүү гэсэн .

С.Ламбаа:-Тэр миний юуг оруулна шүү. Санхүү, нийгмийн хамгаалал хөдөлмөрийн асуудал эрхэлсэн төрийн захиргааны төв байгууллага.

Б.Эрдэнэсүрэн:-За тийм тодотголтойгоор баталъя.

С.Ламбаа:-Магадгүй, Чинзоригийн хэлээд байгаа тэр Монголбанк чинь хэцүү шүү дээ. Харин өөрөө бодлогоороо хааш нь ч хөдөлгөж болно шүү дээ, мөнгийг. Ер нь хоёр төрийн захиргааны байгууллага нь өөрөө шийдээд л энэ чинь санхүүгийн байгууллага, нийгмийн хамгааллын байгууллага хариуцаад арилжааны банкиа сонголтоо хийх эрх нь тэнд байхгүй бол Монголбанк бол Монголбанк шүү дээ. Тэр лүү хий л гэнэ шүү дээ.

Б.Эрдэнэсүрэн:-Монголбанкийг хасъя гэсэн саналын томъёолол байгаа юм байна. Хасъя гэдгийг дэмжиж байгаа гишүүд гараа өргөнө үү.

С.Ламбаа:-Ерөөсөө хас. Хоёр төрийн захиргааны төв байгууллага дээр нь үүрүүлчих. Үндэсний зөвлөл нь саналаа оруулаад л. Хоёр төв байгууллага нь шийдчихэг л дээ. Монголбанк энд оролцоод байх ямар хэрэгтэй юм.

Б.Эрдэнэсүрэн:-Болж байгаа юу Чинзориг сайд аа?

Ц.Сүхбаатар:-Арилжааны банкны эрсдлийг ямар нэгэн хэлбэрээр Монголбанктай холбож өгөх асуудлыг л анхааралдаа авна. Ерөөсөө.

С.Ламбаа:-Угаасаа, тэртээ тэргүй төрийн захиргааны төв байгууллага гэрээгээ хийгээд хийчихсэн тохиолдолд Монголбанк бол арилжааны банкиндаа хяналт тавих үүрэг нь хуулиараа байж байгаа шүү дээ. Тэрнийг ерөөсөө заавал зохицуулж байх ёстой газар шүү дээ. Нэг эрсдлийг нь үүрээд тэд нар юу ч боллоо.

Б.Эрдэнэсүрэн:-Санал хураагаад шийдчихье. Монголбанк гэдгийг хасъя гэсэн саналыг дэмжиж байгаа нь гараа өргөнө үү. 3 хүн. Асуудал дэмжигдсэнгүй.

6.Төслийн 1-р зүйлд буюу Нийгмийн даатгалын тухай хуулийн 11-р зүйлд \"6.Нийгмийн даатгалын сангийн чөлөөт үлдэгдлээс Засгийн газрын бонд, Монголбанкны үнэт цаас худалдан авсан болон арилжааныбанкинд хадгалуулснаас эрсдэл үүссэн нөхцөлд уг эрсдлийг санхүү,төсвийн асуудал эрхэлсэн төрийн захиргааны төв байгууллага болон Монголбанк хариуцна\" гэсэн хэсэг нэмэх.

С.Ламбаа:-Ялгаа байхгүй, санхүү гэдгийнхээ ард талд дээд талд нэмж байгаа байгууллага нь орно шүү дээ. Нийгмийн хамгааллын асуудал хариуцсан. Орно шүү дээ. Дээд талаа доош нь буулгасан байна шүү дээ.

Б.Эрдэнэсүрэн:-За энэ томъёоллыг дэмжье гэсэн. 100 хувь.

С.Чинзориг:-Эрсдлийг яам хариуцна гэдэг чинь юу гэсэн үг вэ?

Ц.Сүхбаатар:-Эдний яам ороод хэрэггүй шүү дээ. Сангийн яам, Монголбанк л  эрсдэл гарсан нөхцөлд хариуцъя гэсэн.

С.Ламбаа:-Тэгвэл доод талынх нь өгүүлбэртэй холбоод дээрээ Монголбанк оруулчихсан юм чинь тэр төрийн захиргааны төв байгууллагуудыг нь цөмийг нь аваад ганцхан Монголбанкиндаа өгчих. Эрсдлийгнь.

Б.Эрдэнэсүрэн:-Сангийн яам авахгүй бол сүүлд нь хариуцаж чадахгүй л дээ.

Ц.Сүхбаатар:-Засгийн газрын бондын эрсдлийг чинь Сангийн яам л орно шүү дээ.

С.Ламбаа:-За за ингээд байж байг

Ц.Сүхбаатар:-Тэртээ тэргүй засаг, банк хоёр эрсдлээ хариуцна гэсэн үг шүү дээ. Төчнөөн бонд гарга гээд Их Хурал руу оруулж ирнэ.

Б.Эрдэнэсүрэн:-7.Төслийн 1-р зүйлээс 9 дэх хэсэг буюу Нийгмийн даатгалын тухай хуулийн \"Энэ хуулийн 4-р зүйлийн 2 дахь хэсгийн 1, 2-т заасан иргэний гэрээгээр ажиллаж байгаа даатгуулагч гэрээгээр тохирсон хөлснөөс энэ зүйлийн 1 дэх хэсэгт заасан даатгуулагчийн төлөх хувь хэмжээгээр шимтгэл төлнө\" гэсэн 15.5 дахь хэсгийг хасах

С.Ламбаа:-Яаж байгаа юм бэ?

Ц.Сүхбаатар:-Хойно сайн дураар даатгуулж байгаа хүмүүсийн шимтгэлийг тэтгэвэрт 10 хувь, тэтгэмж, үйлдвэрийн осол 1, 1 хувь гээд бүр тодорхой заачихаж байгаа юм. Тэрэнтэйгээ нөгөө гишүүдийн өргөн барьсан хууль давхар орж ирээд нэгтгэж байгаа учраас хасагдаж байгаа юм.

Б.Эрдэнэсүрэн:-Хасъя гэсэн томъёоллыг дэмжиж байгаа гишүүд гараа өргөе. За хаслаа.

8.Төслийн 1-р зүйлийн 11 дэх хэсэг буюу Нийгмийн даатгалын тухай хуулийн 16.7 дахь хэсгийг \"Хуанлийнжилд 7 сараас доошгүй хугацаагаар улирлын чанартай ажил, үйлчилгээ эрхэлдэг аж ахуйн нэгж, байгууллагад хөдөлмөрийн гэрээгээр ажилладаг ажилтнуудыг жилийн туршид нийгмийн даатгалд заавал даатгуулснаар тооцно. Уг ажилтны тухайн жилийн 12 сарын туршид төлбөл зохих нийгмийн даатгалын шимтгэлийг ажил олгогч хөдөлмөрийн хөлсний доод хэмжээнээс энэ хуулийн 15-р зүйлийн 1-д заасан өөрийн хариуцах хувь хэмжээгээр төлнө\" гэж өөрчлөн найруулах.

За шууд эзэд нь төлөх юм байна.

Ц.Сүхбаатар:-Энэ яахав Засгийн газраас өргөн барьсан хуулин дотор улирлын чанартай гэдэг утгаар хийчихсэн байсан юм. Тэгэхээр улирлын ажлын чинь гол нь ихэнх хугацаа нь 7 сар нь ажилладаг, 5 сар нь өвөл сул зогсдог ийм л ажлуудыг хэлээд байгаа байхгүй юу. Тэгэхээр сул зогссон 5 сарын төлөх шимтгэлийг ажил олгогч төлж, өөрөөр хэлбэл ажилласан хугацааг нь тасрахгүйгээр шимтгэлийг нь төлье гэсэн санаагаар өөрчлөн найруулсан юм. Үндсэндээ ажил олгогч төлнө гэсэн үг шүү дээ. Эздийн холбоо энийг зөвшөөрч байгаа. Тэгэхгүй бол яг тэр байгууллагаа хүлээгээд замын ажил эхлээгүй байхадзогсчихоод тэгээд 5 сар нь тасраад яваад байгаа шүү дээ.

Б.Эрдэнэсүрэн:-За дэмжье гэсэн томъёоллоор санал хураалт явуулж байна.

Ц.Сүхбаатар:-Засгийн газрын санал энэ.

Б.Эрдэнэсүрэн:-9.Төслийн 2-р зүйлээс 27-р зүйлийн 3 дахь хэсгийн 1 дэх заалтад \"боловсронгуй болгох\" гэсний дараа \"сангийн орлого болон\" гэсэн өгүүлбэрийг хасах. Энэ редакцийн чанартай юм байна. За энийг дэмжчихье.

10.Төслийн 3-р зүйлийн 1 дэх хэсэг буюу Нийгмийн даатгалын тухай хуулийн 4.2 дахь хэсгээс \"Монгол Улсад байнга оршин суудаг\" гэснийг хасах. Болж байгаа юу энэ.

Ц.Сүхбаатар:-Болж байгаа, гадаадын иргэдээс шимтгэл авна гэсэн үг л дээ.

Б.Эрдэнэсүрэн:-11.Төслийн 3-р зүйлийн 1 дэх хэсэг буюу Нийгмийн даатгалын тухай хуулийн 4. 2 дахь хэсгээс \"гэрээгээр гадаад улсад ажиллаж байгаа Монгол Улсын иргэн\" гэсэн заалт нэмэх. За энэ бас зөв байх. За дэмжье.

Ц.Сүхбаатар:-Энэ Батбаяр гишүүн нарын өргөн барьсан хуульд байгаа юм.

Б.Эрдэнэсүрэн:-12.Төслийн 3-р зүйлээс ажиллагсад нь нийгмийн даатгалд заавал хамрагдах аж ахуйн нэгж, байгууллагаар нь заасан 2 дахь хэсгийг хасах.

Ц.Сүхбаатар:-Гишүүдийн барьсан хуулийн төсөл дээр дор дурьдсан аж ахуйн нэгж байгууллага хамрагдана гээд оруулчихсан юм байна лээ.

Б.Эрдэнэсүрэн:-Ерөөсөө 3-р зүйлээс 2 дахь хэсгийг хасах гэсэн томъёоллоор. За хасах уу? за.

Ц.Сүхбаатар:-Засгийн газрын хуулийн төсөл рүү орчихсон гэсэн үг.

Б.Эрдэнэсүрэн:-13.Төслийн 3-р зүйлээс \"Монгол Улсад оршин суудаг, тус улсын аль нэг байгууллагад ажиллаж байгаа гадаадын иргэн, харьяалалгүй хүн, Монгол улсын олон улсын гэрээнд өөрөөр заагаагүй бол түүнчлэн тус улсын нутаг дэвсгэрт үйл ажиллагаа явуулж байгаа гадаадын байгууллага, аж ахуйн нэгжид ажилладаг Монгол Улсын иргэн нийгмийн даатгалд заавал даатгуулна\" гэсэн 4. 3 дахь хэсгийг хасах.

Ц.Сүхбаатар:-Энэ Засгийн газраас өргөн барьсан төсөл дотор энэ байж байгаа юм.

Б.Эрдэнэсүрэн:-Нийлүүлж байгаа учраас нэг хэсгийг нь хасаад байна шүү дээ.За хасъя гэсэн гишүүд гараа өргөөрэй.

14.Төслийн 3-р зүйлийн 4 дэх хэсэг буюу Нийгмийн даатгалын тухай хуулийн 4.3-ыг \"Энэ хуулийн 4-р зүйлийн 2 дахь хэсэгт зааснаас бусад иргэн болон Монгол Улсад оршин сууж байгаа тодорхой хөдөлмөр эрхлээгүй гадаадын иргэн, харьяалалгүй хүн энэ хуульд заасан болзол, журмын дагуу тэтгэврийн даатгал, тэтгэмжийн даатгал, үйлдвэрлэлийн осол, мэргэжлээс шалтгаалсан өвчний даатгалд сайн дураар даатгуулж болно. Сайн дураар даатгуулагч нь энэ зүйлд заасан нийгмийн даатгалын төрөл тус бүрд хамрагдана\" гэж өөрчлөн найруулах. За дэмжье гэсэн томъёоллоор санал хураалт явуулъя.

С.Ламбаа:-Би тодруулга хийе. Хасах хасах гээд давхардсан учраас гэж яриад байна шүү дээ. Энэ чуулган дээр маргаан үүсгэнэ л дээ. УИХ-ын гишүүд чинь өргөн барьсан юмаа ойлгохгүй шүү дээ. Яахаараа энийг хасдаг юм гээд. Тийм учраас УИХ-ын нэр бүхий гишүүдийн өргөн барьсан хуулийн төслийн 3-р зүйлээс хасах гэж бичвэл яасан юм. Тэгвэл амар шүү дээ. Яагаад гэхээр давхардаж байгаа учир.

Ц.Сүхбаатар:-Ойлгохгүй. Бүр минийхийг хасч байна, яагаад хасдаг юм гээд.

С.Ламбаа:-Хасна гэдэг чинь цаанаа юу ч байхгүй гэсэн үг шүү дээ.

Ц.Сүхбаатар:-Хэрвээ энийг оруулж байгаа бол санал хураалгахгүйгээр явуулчихаж болохгүй юу?

С.Ламбаа:-Энийг угаасаа хуулиндаа зоолттой орхиод энэ дотроос санал хураалгахгүй болгох хэрэгтэй.

Ц.Сүхбаатар:-Хуулиндаа зоолттой орхиод, яагаад гэвэл зарчмын хувьд нэгтгээд хэлэлцье гээд тэгсэн учраас.

С.Ламбаа:-Тийм. Тэгэхгүй болохоор энэ хасна гээд байгаа эд нараа давхардаж хасч байгаа юм гэдгээ цөмийг нь авч хаяад, угаасаа хуулиндаа сууж байгаа гэдэг ойлголтоор явъя.

Б.Эрдэнэсүрэн:-Тэгвэл яасан юм бэ? тэгэхгүй бол энэ чинь баахан юм аваад хаяад байгаа юм шиг, бөөн тайлбар шаардана.

Ц.Сүхбаатар:-Тэгэхээр ямар сайндаа гишүүдийн нэрийг бичээгүй нь тэр байхгүй юу. Минийх алга боллоо гээд Батбаяр гишүүн босоод ирвэл нам цохиулна шүү дээ. Тийм учраас нэгтгээд хэлэлцье гээд, нэгтгэсэн юм нь орчихсон гэсэн агуулгаар.

Б.Эрдэнэсүрэн:-Гарч ирэх болгонд нь тэгж ойлголцоод явъя. Ингэж хасахгүйгээр бүгдийг нь шууд суулгаад явчихъя гэдгээр. Хасах гэдгийг нь хураалгахаа больчих уу?

С.Ламбаа:-Үгүй, үгүй. Зарим нь бол хасах юм байгаа шүү дээ.

Б.Эрдэнэсүрэн:-15.Төслийн 3-р зүйлээс \"Энэ хуулийн 4-р зүйлийн 2, 3 дахь хэсэгт зааснаас бусад иргэн сайн дурын даатгалд заавал даатгуулна\" гэсэн 5 дахь хэсгийг хасах. Энэ давхардаж байна уу? энэ цаашдаа санал хураагдахгүй нь байна шүү дээ. За тэгвэл энэ дээр санал хураахгүй.

Ц.Сүхбаатар:-Найруулаад оруулчихсан шүү дээ. Тэрэнтэй давхардсан учраас дахиад л саяных шиг л юм.

Б.Эрдэнэсүрэн:-Тэгвэл эд нарыг больё. Нэг их олон материал болно.

С.Ламбаа:-Зүгээр дараад дараад явчихъя.

Б.Эрдэнэсүрэн:-17.Төслийн 3-р зүйлээс \"Хөдөө аж ахуйн, албан бус секторт ажиллагч иргэний нийгмийн даатгалд даатгуулах нөхцөл, журмыг тусгай хуулиар тогтооно\" гэсэн 7 дахь хэсгийг хасах.

Ц.Сүхбаатар:-Энэ нийгмийн даатгалын одоогийн хуулинд хувиараа хөдөлмөр эрхлэгч малчдыг нийгмийн даатгалд заавал даатгуулах нөхцөл журмыг хуулиар тогтооно гээд байж байгаа юм. Энэ одоо бол албан бус сектор, нийтийн аж ахуйд ажиллаж байгаа хүмүүсийн даатгалын тогтолцоог шинээр оруулж ирэхийг нь зэрэг оруулж ир гэж бид нар шаардсан шүү дээ. Тэгээд оруулж ирэхгүй учраас энэ заавал хууль эргэж оруулаад хэрэггүй, хууль нь ч байхгүй байна.

Нөгөө талдаа энэ харилцаа нь одоогийн хуулинд байж байгаа учраас тэрүүгээрээ явж байг гээд хасчихажбайгаа юм. Засгийн газрын саналаас хасч байгаа юм.

Б.Эрдэнэсүрэн:-За хасъя гэсэн томъёоллоор санал хураалт явуулъя. За дэмжлээ.

18.Төслийн 3-р зүйлийн 10 дахь хэсэг буюу Нийгмийн даатгалын тухай хуулийн 15.2-ыг \"Энэ хуулийн 4-р зүйлийн 3 дахь хэсэгт заасан даатгуулагчийн сард төлбөл зохих нийгмийн даатгалын шимтгэлийн доод хэмжээ нь Засгийн газраас баталсан тухайн үед мөрдөж байгаа хөдөлмөрийн хөлсний доод хэмжээний тэтгэврийн даатгалд 10 хувиас, тэтгэмжийн болон үйлдвэрлэлийн осол, мэргэжлээс шалтгаалсан өвчний даатгалд тус бүр 1.0 хувиас багагүй байна\" гэж өөрчлөн найруулах

Ц.Сүхбаатар:-Засгийн газрын өргөн барьсныг л өөрчлөн найруулаад.

Б.Эрдэнэсүрэн:-Энэ томъёоллыг дэмжье гэсэн томъёоллоор санал хураалт явуулъя.

19, 20 хураахгүй байж болох юм байна шүү дээ.

Ц.Сүхбаатар:-Гишүүдийн шимтгэлийн хувь хэмжээ тогтоочихсон юмнууд байна. Зарим нь батлагдчихсан ч байгаа, хуулиндаа.

Б.Эрдэнэсүрэн:-21.Төслийн 3-р зүйлээс 14 дэх хэсэг буюу \"5.Үйлдвэрлэлийн осол, мэргэжлээс шалтгаалсан өвчний даатгалын шимтгэлийг 3.0 хувиар төлөх болон хөдөлмөрийн хэвийн бус нөхцлөөр хөнгөлөлттэй тэтгэвэр тогтоох ажил, мэргэжлийн жагсаалтыг хөдөлмөрийн аюулгүй ажиллагаа, эрүүл ахуйн стандарт, Нийгмийн даатгалын үндэсний зөвлөлийн саналыг үндэслэн Засгийн газар батална\" гэсэн Нийгмийн даатгалын тухай хуулийн 15-р зүйлийн 5 дахь хэсгийг хасах. Энэ яагаад хасч байгаа билээ?

Ц.Сүхбаатар:-Үйлдвэрлэлийн ослын шимтгэлийн хувийг 3 хувиар тогтооно гэдэг нь төсөвтэй хууль баталсан шүү дээ, шимтгэлийн хувь хэмжээг бууруулаад. Тэрэн дотор баталчихъя, сүүлийн хэсэг нь тэр хэвийн бус гэдэг нь хөдөлмөрийн хүнд хортой нөхцлөөр тэтгэвэр тогтоох жагсаалтыг Засгийн газар батална гэж задлах шаардлагатай учраас бүхэлд нь хасаад хойшоо өөрчлөн найруулчихсан. Тийм учраас энийг хураалгачих нь зөв байх. Хоёр задлаад оруулчихаж байгаа юм.

Б.Эрдэнэсүрэн:-За хасъя гэсэн томъёоллоор санал хураалт явуулъя.

22.Төслийн 3-р зүйлээс \"Нийгмийн даатгалын төв байгууллагын үйл ажиллагааны болон хөрөнгө оруулалтын зардлын төсвийн гүйцэтгэлд хяналт тавих\" гэсэн 15 дахь хэсгийг хасах. Энэ санал хураах шаардлагагүй.

23-ыг санал хураалгах шаардлагагүй.

24.Төсөлд хүчингүй болгохоор заасан Нийгмийн даатгалын тухай хуулийн 15-р зүйлийн 6 дахь хэсгийг хэвээр үлдээж улмаар \"6.Хөдөлмөрийн хүнд, хортой, халуун, газрын доорхи нөхцлөөр хөнгөлөлттэй тэтгэвэр тогтоох ажил, мэргэжлийн жагсаалтыг хөдөлмөрийн аюулгүй ажиллагаа, эрүүл ахуйн асуудал эрхэлсэн төрийн захиргааны төв байгууллага болон Нийгмийн даатгалын үндэсний зөвлөлийн саналыг үндэслэн Засгийн газар батална\" гэж өөрчлөн найруулах. За дэмжье.

25-ыг хасах уу? за.

26.Төслийн 6-р зүйлийн 2 дахь хэсгийг \"27-р зүйлийн 2 дахь хэсгийн 3 дахь заалтын \"Нийгмийн даатгалын төв байгууллагын дарга нь Үндэсний зөвлөлийн гишүүн байна\" гэсэн өгүүлбэрийг хассугай гэж өөрчлөх.

С.Ламбаа:-Энэ яагаад хасч байгаа юм бэ?

Ц.Сүхбаатар:-Та л өөрөө нийгмийн даатгалын байгууллагын дарга нь үндэсний зөвлөл дотор холилдоод толгой эхгүй боллоо гээд байсан биз дээ.

С.Ламбаа:-Хэн? Би тийм юм ярьж байсан түүх байхгүй.

Ц.Сүхбаатар:-Засгийн газар өргөн барьсан юм. Тийм юугаар оруулсан юм байна лээ. Нийгмийн даатгалын төв байгууллагын дарга нь Үндэсний зөвлөлийн гишүүн байхаар, өөрөө гүйцэтгэдэг, хэрэгжүүлдэг байгууллага тэнд бие даасан гишүүн байж болохгүй гэсэн ийм санал Нийгмийн даатгалын үндэсний зөвлөлийн тайлан хэлэлцэх үеэр билүү яригдаад,тэгээд Засгийн газар өргөн барьсан юм. Тэгээд тэр Засгийн газрын өргөн барьсныг...

С.Ламбаа:-Энийг сэргээж байгаа гэсэн үг үү? Засгийн газар хасах гэж оруулж ирсэн юм байна. Бид нар бол....

С.Чинзориг:-Одоо нөгөө Нийгмийн даатгалын үндэсний зөвлөлийг Их Хурал баталж байгаа. Их Хурал батлахдаа талуудын төлөөллөөр тэнцүү төлөөлөлтэй, Засгийн газраас 3 хүн, эздээс 3 хүн, Үйлдвэрчнээс 3 хүн оруулж байгаа юм. Ингээд 9 хүний бүрэлдэхүүнтэй үндэсний зөвлөлийг баталж байгаа юм. Тэгээд үндэсний зөвлөлийн 9 хүний 3 талыг төлөөлсөн 9 хүний зэрэгцээ нийгмийн даатгалын төв байгууллагын дарга нь үндэсний зөвлөлийн бие даасан гишүүн байна гэсэн ийм хуулийн заалт байгаа юм. Тэгэхээр 10болчихоод байгаа юм. Ерөөсөө үндсэндээ тэр 3 талыг төлөөлсөн 3, 3 хүнтэй, 9 төлөөллөөр үндэсний зөвлөл нь байж байг, түүний төлөвлөгөөг нь баталж өгдөг, зардалд нь хяналт тавьдаг, байгууллагынхаа бүтэц дотор даатгалын ерөнхий газар нь өөрөө бие даасан гишүүн байгаад ороод ирэх нь зарчмын хувьд буруу юм гэсэн ийм.

Нөгөө талаасаа Нийгмийн даатгалын ерөнхий газрын даргыг чинь үндэсний зөвлөлтэй зөвшилцөж сайдын тушаалаар томилж байгаа шүү дээ. Тэгээд өөрийг нь бас зөвшилцөж томилдог энэ субъект нь үндэсний зөвлөл дотроо, нийгмийн даатгалын ерөнхий газар нь өөрөө бие даасан гишүүн гэж ороод ирэх нь зарчим нь буруу юм. Тийм учраас үндэсний зөвлөлийн гишүү байна гэдэг нь хасъя гэсэн ийм санал оруулсан юм л даа. Гурван талынх нь төлөөллөөр үндэсний зөвлөл нь бүрддэг байг. Нийгмийн даатгалын ерөнхий газрын дарга нь заавал бие даасан гишүүн байна гэдгийг хасъя гэж ингэж санал оруулсан.

С.Ламбаа:-Хамаг гол юмаа хийдэг, мэддэг хүн нь тэр дотор нь сууж байхгүй бол тэгээд.

С.Чинзориг:-Зөвлөлийн дарга чинь одоо Засгийн газрын төлөөллийн гишүүн нэг нь байна гээд, нэг нь зөвлөлийн дарга гээд тэгээд саналаа бол өгнө, Нийгмийн даатгалын үндэсний газрын дарга бол санал өгөх эрхтэй адилхан, нөгөө 9 гишүүнтэйгээ адилхан эрхтэй санал өгдөг бие даасан гишүүн нь болчихоодбайгаа юм л даа.

Л.Одончимэд:-9 гишүүн ч гишүүн, зөвлөлийн дарга ч гишүүн байна шүү дээ.

С.Чинзориг:-Зөвлөлийн дарга гэдэг чинь 3 талаас томилогдож байгаа 9 хүн бий шүү дээ. Үүнээсээ 1 нь зөвлөлийн даргаар гэж томилогдоод байгаа юм. Тэгээд 9 хүний 1 нь зөвлөлийн дарга гэж томилогдоод тэгээд энэ 9 хүн дээр нэмээд үндэсний нийгмийн даатгалын ерөнхий газрын дарга нь агентлагийн дарга бол бие даасан гишүүн байна гээд ингээд 10 хүн болчихоод байна шүү дээ. Тэгэхээр яагаад энэ агентлагийн дарга нь үндэсний зөвлөлийн гишүүн байна гэдгийг бие даасан гишүүн байна гэдгийг чөлөөлж, нэгдүгээрт, ерөнхийдөө 3 талт механизм үйлчилж байгаа учраас тэр 3 талт механизм нь үйлчилдэг, талуудын төлөөлөл тэнцүү орсон. Энэ үндсэн зарчмаар явъя.

Хоёрдугаарт, Нийгмийн даатгалын үндэсний зөвлөл гэдэг бол  тодорхой хэмжээнд нийгмийн даатгалын ерөнхий газрын бүтцийг баталж өгдөг, нийгмийн даатгалын ерөнхий газрын үйл ажиллагааны зардлыг нь баталж өгдөг, нийгмийн даатгалын ерөнхий газрын даргыг сайдтай томилоход нь зөвшилцөж саналаа өгдөг ийм субъект учраас энэ дотроо Нийгмийн даатгалын ерөнхий газрын дарга өөрөө бие даасан гишүүн гэж орох нь зарчмын хувьд буруу юмаа гэж ийм үүднээсээ л ерөнхий газрын даргыг үндэсний зөвлөлийн гишүүн байхыг нь хасъя, болиулъя гэсэн санаа.

С.Ламбаа:-Засгийн газар чинь Үндэсний зөвлөлийн гишүүн байна гэснийг хасна гэж оруулж ирсэн юмуу? Тэгээд хасна гээд оруулаад ирсэн юмыг нь хассугай гэсэн чинь юу гэсэн үг юм бэ?

С.Чинзориг:-Тэр заалтыг хүчингүй болгосугай гэсэн юм оруулсан юм. Тэгэхээр ажлын хэсэг хассугай гэж өөрчилж байгаа юм байна л даа.

Н.Тунгалаг:-Тэр заалтыг хүчингүй болгоно гэхээрээ ажил олгогчийг төлөөлсөн 3 хүн гэсэн энэ хэсэг чинь бас хүчингүй болчих гээд байгаа байхгүй юу. Хуулин дээрээ байгаа.

С.Ламбаа:-Хамт байгаа юмуу?

Н.Тунгалаг:-Тийм хамт байгаа. Нийгмийн даатгалын төв байгууллагын дарга нь үндэсний зөвлөлийн бие даасан гишүүн байна гэсэн өгүүлбэрийг хасъя гэдгийг л тодруулж оруулж ирж байгаа юм.

Б.Эрдэнэсүрэн:-Өгүүлбэрийг хасах гэе л дээ. Хассугай биш шүү. Хасах гээд явчихад болно.

27.Нийгмийн даатгалын тухай хуулийн 31.2 дахь хэсгийг \"Нийгмийн даатгалын сангийн орлогоос санхүүжүүлэх нийгмийн даатгалын үйл ажиллагааны болон хөрөнгө оруулалтын зардлын төсвийг Нийгмийн даатгалын төсвийн тухай хуулиар тогтооно\" гэж өөрчлөн найруулах.

Ц.Сүхбаатар:-Хуультайгаа холбоотой. Бие даасан хуультай болж байгаа учраас ингэж оруулж байгаа юм.

Б.Эрдэнэсүрэн:-Одоо чинь бөөн дүнгээр нь улсын төсөвт суулгаад өгчихсөн шүү дээ.

Ц.Сүхбаатар:- Одоо ингээд дотор нь байж байгаа шүү дээ. Нийгмийн даатгалын төсөв гээд тэтгэврийн даатгал, тэтгэмжийн даатгал гэж батлаад тэгээд үйл ажиллагааны зардал, хөрөнгө оруулалт гээд энэ жил баталсан шүү дээ. Энэ 31-р зүйлдээ байгаа юм. Тэгэхдээ Үндэсний зөвлөл батална гэж байсныг Их Хурал төсөв баталдаг болсон учраас энэ зардлыг нь нийгмийн даатгалын төсвийн хуулиар тогтооно гэж өөрчлөн найруулж байгаа юм. Тэртээ тэргүй үйл ажиллагааны зардал нь хэд вэ? хөрөнгө оруулалт нь хэд вэ гэж Их Хурал батална шүү дээ, задаргааг нь

С.Ламбаа:-Үндэсний зөвлөл юу батлах вэ?

Ц.Сүхбаатар:-Үндэсний зөвлөлийн саналыг үндэслэн.

Б.Эрдэнэсүрэн:-Тиймээ тийм. Тэр нь тэгээд баталгаажуулж байгаа юм байна шүү дээ, өнөө жилийнхээ юмыг.

С.Чинзориг:-Ерөнхий дүнгээрээ Их Хурал нийгмийн даатгал сангийн орлого, зарлага, төсвийн хөрөнгө оруулалтыг баталчихаж байгаа юм. Тэгээд аймаг, хотуудад өгөх санхүүжилтийн юм чинь аймаг хотуудын оруулах, нөгөө нийгмийн даатгалын шимтгэлийн төлөвлөгөөг хэн батлах вэ гэдэг нь бас бүрхэг, байхгүйболчихоод байгаа юм л даа.

Ц.Сүхбаатар:-Урд орчихсон байгаа шүү дээ. Нийгмийн даатгалын төсвийн нарийвчилсан хуваарийг Үндэсний зөвлөл батална гээд урд байж байгаа шүү дээ. Хуваарийг баталж хяналт тавина гээд.

Б.Эрдэнэсүрэн:-Энэ яахав одоогийн практикийг л баталгаажуулж өгч байгаа юм байна л даа. За энийг дэмжье. За дэмжлээ.

Ц.Сүхбаатар:-Түрүүнд Ламбаа гишүүн асуулаа. Нийгмийн даатгалын төв байгууллагын үйл ажиллагааны хөрөнгө оруулалтын зардлын төсвийн гүйцэтгэлд хяналт тавих гэж байгаа юм. Урд орчихсон байгаа юм. Пүрэвдорж гишүүний өргөн барьсан дотор нарийвчилсан хуваарийг баталж гүйцэтгэлд хяналт тавих гээд орчихсон байж байгаа.

Б.Эрдэнэсүрэн:-Ингээд цаашаа явъя. Хоёрдахь хэсэг. Нийгмийн даатгалын сангаас олгох тэтгэвэр, тэтгэмжийн тухай хуульд нэмэлт, өөрчлөлт оруулах тухай хуулийн төслийн талаар.

1.Төслийн 1-р зүйлийн 2 дахь хэсэг буюу Нийгмийн даатгалын сангаас олгох тэтгэвэр, тэтгэмжийн тухай хуулийн \"4.Сонгодог урлагийн байгууллагад гоцлол дуучин, бүжигчин, агаарын болон хэрэглэлийн гимнастик, акробат, тэнцвэр, уран нугаралт, хүнд жингийн үзүүлбэрийн жүжигчин, зэрлэг араатан, ан амьтан сургаж тоглуулагч, хөөмийчин, найрал хөгжмийн үлээвэр хөгжимчнөөр 20-иос доошгүй жил ажилласан, эсвэл нийтдээ 25-аас доошгүй жил, үүнээс 15-аас доошгүй жил дурдсан мэргэжлээр ажилласан иргэд, 25-аас доошгүй жил тэтгэврийн даатгалын шимтгэл төлж төмөр замын цэрэгжүүлсэн, хамгаалалтын албанд ажилласан даатгуулагч өөрөө хүсвэл нас харгалзахгүй\" гэсэн 4-р зүйлийн 3 дахь хэсгийн 4 дэх заалтыг хасах.

Хуулиасаа хасч байгаа заалт орж ирж байна шүү дээ. Тэндээ сайн яриад байсан шүү дээ. Хасчихаар дараа нь тогтоол орж ирж байгаа. Засгийн газрын оруулж ирсэн санал л даа, анх.

С.Ламбаа:-Иргэд гээд тасалчихаад 25-аас доошгүй жил тэтгэврийн даатгалын шимтгэл төлж, төмөр замын ийм байгууллагад ажилласан хүнийг гэж байгаа юм л даа.

Б.Эрдэнэсүрэн:-Таслал байхгүй.

Ц.Сүхбаатар:-Хоёр тусдаа юм.

С.Ламбаа:-Тийм, хоёр тусдаа юм. энэ тэгэхдээ яахав хугацаанаас нь өмнө тэтгэвэртээ гаргах. Нас харгалзахгүй тэтгэвэрт гаргана гэсэн заалт байсан юм л даа.

Б.Эрдэнэсүрэн:-Энийг сайн ярихгүй бол нөгөө тогтоолынхоо заалттай хамт ярих юмуу яах юм?

С.Ламбаа:-Би саналаа хэлье. Энийг хасаад оронд нь тогтоолын төсөл хийсэн байна лээ л дээ. Ажлын хэсгийнхэн. Сонгодог урлагийнханд ийм ийм улсуудад 3 сая төгрөгийн нэг удаагийн тэтгэлэг олгож байхаар тогтоосугай. 1995 оноос өмнө уг хуулиар өөрөө өндөр насны болон тахир дутуугийн тэтгэвэр тогтоолгон авч байгаа иргэнд 1 сая төгрөгийн нэг удаагийн буцалтгүй тусламжийг тус тус олгосугай гэж байгаа юм. Би ингэж ойлгоод байх юм. Угаасаа энэ улсууд ажил нь хүнд учраас 20-иос доошгүй жил ажилласан, эсвэл 25-аас доошгүй жил, үүнээс 15-аас доошгүй жил мэргэжлээрээ ажилласан иргэн хүн нас харгалзахгүйгээр тэтгэвэрт гарна гэдэг чинь энийг нь өгчихөөр зүгээр л бүрэн тэтгэврийн доод хэмжээ аваад эхлэнэ гэсэн үг шүү дээ, санаа нь.

Тэгэхээр манай ажлын хэсэг юу гэсэн байна вэ гэхээр зэрэг угаасаа тэтгэвэрт гаргахыг нь болиулъя, тэгээд л та өөр ажилд шилж, өөр ажилд шилжихийн тулд танд мөнгө хэрэгтэй байх гээд мөнгө өгдөг болгочихъё гэсэн ийм тогтоол оруулж ирсэн байгаа юм л даа. Энэ бол зүгээр нэг мөнхийн ийм мөнгө өгдөг тогтолцоо руу орох гээд байна л даа. Хэрвээ тэгэх юм бол тогтоолоор шийдэхгүй л дээ. Нийгмийн даатгалын сангаас олгох тэтгэвэр тэтгэмжийн тухай хуулийг дагаж мөрдөх журмын тухай хууль гарч байж баталгаажна. Би бол ийм санал хэлээд байгаа юм л даа. Түрүүнд Сүхбаатар гишүүнтэй санал солилцоход. Энэ хуулиар нь угаасаа нас харгалзахгүйгээр гардаг тогтолцоог нь бүрдүүлээд өгчих хэрэгтэй. Энийг бүрдүүлсэн тохиолдолд энэ хууль эргэж үйлчлэхгүй учраас энэнээс өмнө ийм байдалтай байгаа улсуудад нь энэ буцалтгүй тусламжийг тогтоолоор өгч болно, нэг удаа. Тэрнээс хойш гарсан нь нас харгалзахгүйгээр тэтгэвэртээ гардаг л юм байгаа биз. Гэхдээ гарч байгаа тохиолдолд нэгэнт тэтгэвэр тогтоолгох хуулийг нь гаргаад өгчихөж байгаа юм чинь энэ улсууд ажилласан жилээрээ болон авч байсан хөдөлмөрийнхөө хөлсөөр тэтгэврээ тогтоолгоод яваад өгнө шүү дээ.

Тэгэхээр 34-тэй гараад 60 хүртлээ ерөөсөө ямар ч юм авахгүй гэсэн үг шүү дээ. Энийг нь хасаад хаячихвал. Засгийн газар угаасаа тэтгэврийг нь тогтоогоод өгдөг болчихъё гээд байна шүү дээ. Тэгтэл ажлын хэсэг угаасаа тэтгэвэр тогтоохгүй. Нас чинь болбол дуурийн театрын нөхөр та хөгширсөн, өнгөрсөн, 15 жил ажиллачихлаа гээд хөөж гаргаад. Гарахад нь 1 сая төгрөг өгөөд, за чи энүүгээрээ өөр мэргэжлийн ажил хийгээрэй гээд хөөх гэж байгаа юм байна л даа. Тэр нь олдоо ч билүү, үгүй ч билүү. Тэгсэнд орвол би тэр 15-аас доошгүй жил мэргэжлээрээ ажиллаад 25 жил ажиллачихсан байх юм бол тогтоогдсон тэтгэвэр нь тогтоогдоод яваг л дээ гэж л ойлгоод байх юм. Энийг хасна гэдэг нь тийм агуулгаар хийгдээд байна л даа. Засгийн газрын саналаар.

Ө.Энхтүвшин:-Энд нэг ийм юм санаанд орлоо. Бид нарын манай байнгын хороо маш дургүй нэг хууль байгаа шүү дээ. Унагах гэсээр байгаад одоо хүртэл баталж өгөхгүй байгаа, оруулахгүй байгаа Соёлын тухай хуулинд нэмэлт, өөрчлөлт оруулах 7, 8 юм бий шүү дээ.

С.Ламбаа:-Би энийг өргөн барьчихсан юм. Засгийн газраас санал авсан юм. Тэгсэн санал нь юу гэж ирсэн гэвэл нийгмийн даатгалын сангаас олгох тэтгэвэр тэтгэмжийн тухай хуульд нэмэлт, өөрчлөлт оруулах тухай хуулийн төсөлд таны энэ саналыг энэ чигээр нь оруулсан учраас соёлын тухай хуульд давхардуулан оруулах шаардлага байхгүй гээд орчихсон байхгүй юу. Гэтэл энийг нь манай ажлын хэсэг хасаад хаячих гээд байгаа байхгүй юу. Би яг энийг энэ чигээр нь өргөн барьсан юм.

Б.Эрдэнэсүрэн:-Засгийн газраас ороод ирчихсэн юмыг одоо хасъя, тусад нь мөнгө олгодог болъё гээд байна л даа.

С.Ламбаа:-Соёлын хуулиас хасъя гээд ороод ирсэн байхгүй юу, давхардаад байна гээд. Гэтэл манай ажлын хэсэг энийг хасаад хаячихаад байгаа байхгүй юу. Тэгээд маргаад байна л даа би.

Ажлын хэсэг бол ингэж байгаа, ийм юм байхгүй, эрт тэтгэвэрт гаргахаа больё, эрт тэтгэвэр тогтоолгох тохиолдолд бол энэ тогтоолоор ийм мөнгө олгодог болъё гээд давхар юм оруулж ирчихээд байгаа юм, нэг удаа. Энүүгээрээ та ажил мэргэжлээ сонгоод амьдар гэж байгаа юм байна.

Ц.Сүхбаатар:-1994 онд яг энэ өгүүлбэрээр Монгол улсын тэтгэврийн хуулинд байсан шүү дээ. Тэгээд энэ чинь 4 хүүхэдтэй эхчүүдэд нас харгалзахгүй олгодог, бас л 34, 35-тай гардаг, за тэгээд энэ сонгодогурлагийнхан. Тэгээд хөнгөлөлттэй нөхцлөөр тогтоож байсан баахан юмнуудыг энэ даатгалын тогтолцоонд байх боломжгүй юм байна гэж хасаад тэгээд энэ өөрөөр хэлбэл 14 жил сонгодог урлагийн байгууллагуудад ажиллаж байсан хүмүүс тэтгэвэрт гараагүй. Өөрөөр хэлбэл, тэтгэвэр аваагүй. Тэгээд олон удаа яамныхаа чиглэлээр соёлын хуулинд оруулах нэмэлт асуудал салбар салбарт тэтгэврийн тогтолцоонууд байж байгаа шүү дээ. Цэргийн байгууллагынхан байж байна, өөр ямар ч байгууллага байдаг юм. Энэ рүү ингэж хийх нь яг энэ тэтгэврийн даатгалын зохицуулалт биш л юм байгаа юм даа. Яг сонгодог утгаараа бол. Өөрөөр хэлбэл, энэ чинь яг даатгалын шимтгэл төлөөд 20-иос доошгүй жил шимтгэл төлөөд тэгээд 60 хүрсэн хүн тэтгэвэрт гарна, өөрөө хүсвэл эмэгтэй хүн 4 хүүхэдтэй бол 50 настай гарч болно, тэгээд хүнд, хортой нөхцлийн 2, 3 болзол байж байгаа шүү дээ, одоо даатгалын тогтолцоон дотор чинь.

Ингээд салбар салбарын онцлог, сая Адъяа гишүүд асуугаад байсан хойноос нь төмөр замыг залгачихсан байна гээд. Ийм салбарын чиглэлээр онцлог мэргэжлийн ажил эрхэлдэг хүмүүс зөндөө бий. Зөвхөн хэл үг гаргаснаар нь сонгодог урлагийн байгууллагуудын зайлшгүй харж үзэх ёстой хэсэг хүмүүсийг оруулаад ирсэн нь өнөөдөр буруу гэж байгаа юм биш. Хамгийн гол нь тэтгэврийн даатгалын тогтолцоогоо цэвэрлэж, цэвэр 60, 70 хүртэл нь шимтгэл төлүүлж, тэгээд нэрийн дансны тогтолцоо руу ороход цоо шинэ юм хийх гэж байж тэгээд 90-ээд оны хуучин юм руу гаа ороод энэ хүмүүсийг тэр дээр нэг тэтгэвэр байгаа шүү, та нар сонгодог урлагийнхан гээд тэр бүжиглэж, дуулж чадахаа байтал нь тэнд зүүгээд байдаг. Нөгөө хэд нь мэргэжил ур чадвар нь янз бүрийн нөхцөл байдал үүсээд зайлшгүй тэр урлагийн тайзан дээр гарч чадахаа байчихдаг. Энийг тэтгэврээр хуурмааргүй л байгаа юм л даа. Бодлого нь бол. Ерөөсөө нэг удаа мөнгө хаяад гарахдаа тэр хүн баталгаатай. Энэ яахав 3 сая гээд ороод ирсэн л байна. Хэдийг ч өгч болно. Энэнээс хасаад нийгмийн даатгалыг дагаж мөрдөх журмын тухай хуулинд хийнэ гэдэг чинь 94 онд энэ харилцааг хассантай холбогдуулаад энэ сонгодог урлагийн энэ хүмүүсийг яах юм бэ гэдэг харилцааг нь дагаж мөрдөх журмын тухай хуулинд хийж болно. Тогтоолоор ч бас шийдэх гэсэн санааг буруу гэж гэж үзэхгүй байгаа юм. Хамгийн гол нь дагаж мөрдөх журмын тухай хуулинд хийе гэвэл болно.

Энэ юу гэхээр зэрэг ийм гарч байгаа хүмүүст дахин мэргэжил эзэмших, ажил амьдралаа залгахад нь зохих хэмжээний мөнгөн тэтгэлгийг Засгийн газраас шийдэж өгдөг. Энэ чинь жилд 2, 3 хүн гарна шүү дээ, хэрэг дээрээ. Одоо хуримтлагдчихсан 200-гаад хүн байна гэж байгаа юм. Тэр нь яахав 10 хэдэн жил завсарлачихсан учраас энэ эрт 30 хэдтэй тэтгэвэрт гарч чадахгүй хүлээгээд байгаа баахан хүмүүс байгаа шүү дээ. Тэрний асуудлыг 1-рт шийдэж өгөх ёстой.

Хоёрдугаарт,шинээр цаашаа эрх нь үүссэн тохиолдолд нэг удаа төрөөсөө юм аваад тэгээд ажил амьдралаа зохицуулдаг. Өнөөдөр мэргэжлийн урлагийн байгууллагынхан арай өөр шугам руугаа явж байгаа шүү дээ. Өөрсдөө бие даасан, сонгодогийнхон мэдээж төрийн санхүү юунд яваа л даа, бие даасан уран бүтээлчид, гоц авьяастай хүмүүс мэдээж өөрсдөө мөнгөө хийгээд өөрсдөө нэмэлт даатгал хийлгээд тэтгэврээ авдаг дэлхийн зах зээлийн жишиг жамаараа явна. Энэ хүмүүсийг ингэж тэтгэврийн бодлогоор хуурмааргүй байна. Энэ чинь хуурчихаад байгаа байхгүй юу. Тэтгэвэрт гаргадаг. Тэгээд 81 мянган төгрөг авдаг. Тэрний оронд нь Засгийн газраас нэг удаа юм өгөөд энэ хүмүүсээ харж үздэг болгоё гэсэн ийм л юм.

Б.Эрдэнэсүрэн:-Сүхбаатар гишүүн ээ, одоогийн энэ тогтоолыг баталдагаараа баталчихъя. Батлахаар зэрэг өмнө нь 15 жил ажиллаад тэтгэвэрт гарсан улсуудад мөнгө өгөөд, цаашдаа яах вэ гэдэг нь шийдэгдэхгүй үлдчихэж байна шүү дээ. Тэгэхээр энэ тогтоолоо баталчихаад, дээр нь нийгмийн даатгалын тухай хуулийг дагаж мөрдөх журмын тухай хууль гэж гаргаад, дагуулаад энэ асуудлаа дагуулаад тэгээд тийм улсуудад өөр хүмүүс тодорхой тийм асуудал тавигдаад ирсэн байвал давхарт нь гаргачихъя л даа. Тэр байнга даатгал авах бас логикгүй байгаа юм. Үнэндээ нэг удаа мөнгө өгөөд мэргэжлээ солих бололцоо олгож байгаа нь зөв гарц юм шиг байгаа юм.

Ажил мэргэжлээ өөрчлөх бололцооны тийм тэтгэмж өгнө гэдгийг нь хуулинд заагаад хэмжээгий нь Засгийн газар тогтооно гээд оруулчихвал яасан юм бэ? дагаж мөрдөх журмын тухай хуулинд. 2 юм нэмж оруулахгүй бол өмнөхийг нь шийдчихээд, одоо бол хаячих гээд байна шүү дээ, ганцхан тогтоол баталчих юм бол. Энэ тогтоолоор зөвхөн өнгөрсөн улсуудад өгье гэж байгаа юм.

Ц.Сүхбаатар:-Хэрвээ дагаж мөрдөх журмын тухай хуулийн энэ яахав өмнөх хойнохтой нь цуг хийх гээд оролдчихсон байна шүү дээ, энэ тогтоол. Одоо ингээд энэ хууль гаргаад сонгодог урлагийнхныг тэтгэвэртэй холбохгүйгээр шийдлээ шүү дээ, хасаад. Тэгвэл дагаж мөрдөх журмын тухай хуулинд хийхдээ тэр Ламбаа гишүүний хэлдэг шиг нэг удаагийн олгох юмыг нь олгоно гэж, хэмжээгий нь Засгийн газар тогтооно гээд.

Урд хүмүүсийн асуудлыг Засгийн газар жичдээ асуудал оруулж ирж байж шийднэ. Өөрөөр хэлбэл, урд нөхөн төлбөрөөр баахан хүмүүс байдаг. Хуулиараа энэ авах юм байна, одоо ингээд шийдчихээр өмнөх улсууд нь гараад ирэхээр 200 хүн яахав гэдгийг Засгийн газар тогтоол өргөн барьж байж өөрөөр хэлбэл, төсвөө өөрсдөө шийд гэхээр өмнөх хүмүүсээ шийдэхийн тулд Засгийн газар 2009 оныхоо төсөвт байдаг юмуу тусгаж байж асуудлыг шийдэх хэрэгтэй шүү дээ.

Б.Эрдэнэсүрэн:-Тэгж маргаантай хиймээргүй байна.

С.Ламбаа:-Одоо энэ 3 сая, 1 сая гэж байгаа шүү дээ. Энэ бол Засгийн газар оруулж ирээгүй, та нар хийсэн. Тэгэхээр энийг тогтоочихоор Засгийн газар санал аваагүй юм хийлээ гээд унах уу? би бол ингэх гээд байгаа шүү дээ дагаж мөрдөх журмын тухай хуулийг нь гаргаад яг энийгээ баталгаажуулж өгөөд, тэгээд дагаж мөрдөх журмын тухай хууль гарсантай холбогдуулаад одоогийн энэ 600 хүний мөнгийг шийдэх тогтоол гарах ёстой байхгүй юу. Тэгэхээр нэг мөсөн амар болж байгаа юм. Хоёр юм шийднэ. Дагаж мөрдөх журмын тухай хуулиа гаргаад мөнхийн ойлголт болгочихно. Энэ бол ингээд 3 сая төгрөг авах юм байна. Одоо гарчихсан 200 хүний 3 саяыг тогтоолоор шийднэ. Дагаж мөрдөх журмын тухай хууль гарсантай холбогдуулан Засгийн газар энийг яаралтай оруулж ир гээд явуулчих ёстой. Тэгэхээр Засгийн газар оруулж ирнэ. 3 саяыг чинь өгье гэж.

Харин 95 оны өмнөх тахир дутуугийн тэтгэвэр тогтоолгон авч байгаа иргэнд 1 сая гэж байгаа шүү дээ. Энэ нь арай өөр хүн юмуу?

С.Чинзориг:-Наадах чинь 95 оноос өмнө хуулиараа хөнгөлөлттэй нөхцлөөрөө тэтгэвэртээ гарчихсан улсуудад нь 1 сая төгрөг гэж хэлж байгаа юм л даа. 3 сая бол тэтгэврийн нас нь болоогүй тэтгэвэртээ гарч чадахгүй хүлээж байгаа нэг хэсэг, одоо шинээр тэтгэвэрт гарах улсуудад нь 3 сая, өмнөх хуулиараа хөнгөлөлттэй нөхцлөөрөө тэтгэврээ тогтоолгочихсон улсуудад нь 1 саяыг гэсэн тийм юм яриад байгаа юм.

С.Ламбаа:-Тэгвэл дагаж мөрдөх журмын тухай хууль гарсны дараагаар тогтоолын 2 дахь заалт угаасаа байхгүй гэсэн үг шүү дээ. 1 сая төгрөг бол. Яагаад гэхээр шинээр гарах гэж байгаа улсууд бүгд л 3 сая аваад гарна шүү дээ.

Ц.Сүхбаатар:-Наадах чинь яахав өндөр нас, тахир дутуу гээгүй байлаа ч гэсэн одоо сая цэргийн албан хаагчдын 1 сая төгрөг өгч 20 хэдэн тэрбум төгрөг шийдсэн билүү? 6 тэрбум төгрөг шийдсэн байхгүй. Одоо цэргийн алба хаагаад тэтгэвэрт гарч байгаа хүмүүст өгөхөөр зэрэг бид нар өмнө нь юу ч аваагүй гарсан гээд ингээд гарцаагүй өгөх болчихлоо. Яг тэрэн шиг одоо энэ урлагийн байгууллагууд одоо ингээд ажлаасаа чөлөөлөгдөж байгаа хүмүүст энэ дагаж мөрдөх журмын тухай хуулиар юм өгөнгүүт, өмнө нь бид нар юу ч аваагүй тэтгэвэртээ гарчихсан. Одоо бидэнд юм өг гэхээр шийдэх зохицуулалт нь зайлшгүй Засгийн газраас оруулж ирээд Их Хурлын тогтоол гарах юм байна гэсэн санаагаар хийчихсэн хэрэг л дээ.

Б.Эрдэнэсүрэн:-Энд төмөр замын ажилчид гэдгийг нь оруулаагүй байгаа шүү д, тогтоолд. Тэр ямар учиртай юм бэ? Анх орж ирэхдээ төмөр зам гэж юм орж ирсэн байгаа шүү дээ, тэрэн дээр юу гэсэн, ер нь хасах нь зүйтэй юу? төмөр зам гэдгийг. Тэр ямар үндэслэлээр төмөр зам зэрэгцэж орж ирээд байгаа билээ?

Ц.Сүхбаатар:-Төмөр зам ч яахав хуучин энэ хуулиндаа цуг байсан юм. 94 оноос өмнө мөрдөгдөж байсан тэтгэврийн хуулин дотор сонгодог урлагийн ийм ийм мэргэжлийн гэчихээд, тэгээд яг энэн шиг цэрэгжүүлсэн хамгаалалтын албан хаагчид гээд мөн онцлог мэргэжил гэдгээрээ нас харгалзахгүй тэтгэвэрт гарч байсан юм. Тэрнийг Засгийн газар байгаа хэмжээгээр нь бас орхигдсон улсууд гээд оруулаад ирэхгүй юу. Сая энэ тогтоолоос хасдаг нь буруу л даа, эд нарыг адилхан шийдэх л хэрэгтэй. Нисэх онгоцны үйлчлэгч нар байна. Хойноос яваад байвал ингээд гараад ирнэ шүү дээ.

С.Ламбаа:-Ингээд ярих юм бол наадах чинь замаа алдах байхгүй юу. Жишээлбэл, орон нутагт очихоор бид нарын ганц зовоож байгаа юм чинь хүнд, хортой нөхцөлд ажиллаад хөөгдөөд гарчихсан улсууд шүү дээ.  Жил нь богинохон байсан, тэгээд гарчихсан. Тэгээд нэг жаахан юмтай. Та нар яагаад цэргүүдэд болохоор өгөөд байгаа юм. Сая бол алах гэж байна шүү дээ, та нар цэргүүдэд 1 саяыг өгч байгаа юм бол тракторын жолоочид заавал 1 саяа өг гээд тулгаад байна шүү дээ. Тэгээд хүнд, хортой нөхцлөөр ажиллаж байгаад уурхайн дор байсан бүх хүмүүс 1 саяыг авах гээд байна шүү дээ. Тэгэхээр одоо бид нар энийг нэг зохицуулалт хийх.

Одоо төмөр замынханд өгнө гэвэл бүр замаа алдана биз дээ. Араас нь тракторын жолооч бүгд орж ирнэ.

С.Чинзориг:-Одоо наад нэг удаагийн тэтгэмж чинь саяны цэргийнхэнд өгснөөс хамаараад маш их юм болох юм байна лээ. Эмч нар, багш нар бүгд барьцаж байгаа. Багш нар гэхэд 96 оноос билүү, 1 удаагийн 10 сарын цалинтай тэнцэх тэтгэмж олгосон шүү дээ. 8 сарынх ч билүү. Сая намар хуулинд өөрчлөөд 18 сар болчихсон. Гэтэл би 10 сарынхыг авчихсан, одоо нэмэгдээд цаана нь шинэ улсууд нь 18 сар болгочихлоо, одоо энэ хоорондын зөрүү 8 сарынхаа тэтгэмжийг дахиад бид авах хэрэгтэй гээд ингээд бас бөөн хар хэрүүл.

С.Ламбаа:-хууль буцаж үйлчлэхгүй.Энэ бол яг холбоотой болох гээд байгаа юм л даа. Энэ дагаж мөрдөх журмын тухай хууль гарах юм бол соёлын ажилтнуудад ингээд 3 саяыг өгөөд 95 оноос өмнө тэтгэвэр тогтоолгосон улсуудад нь 1 саяыг өгөх юм бол нөгөө энэ хуучин дээр үед 90 оноос өмнө мөрдөгдөж байсан хуулиар чинь энэ сонгодог урлагийнхан чинь хүнд хортой нөхцөлд ажилладаг улсуудтай яг нэг хуулиар зохицуулагдаж явж байсан юм. Тэгэхээр одоо сонгодогуудаа аваад гаргаад ирэхээр тэр хуулиндчинь бид нар яг адилхан байсан учраас 95 оноос өмнөхүүд нь бүгдээрээ 1 саяыг авна. Тэгэхээр трактор комбайны жолооч нарт бүгдэд нь 1 саяыг өгөх хэрэг гарна. Тэтгэвэр тогтоолгосон хүмүүс. Энийгээ их сайн бодож хийхгүй бол. Энийг чинь одоо ойлгочихсон. Хөдөө бол үзэж тарж байна лээ.

Б.Эрдэнэсүрэн:-Хүнд хортой нөхцлөө хөнгөвчлөөд тэр мэргэжлээрээ ажиллах бололцоотой байхгүй юу. Ялангуяа төмөр замыг оруулаагүй нь зөв байх гэж би бодож байгаа юм. Яагаад гэвэл тэр хортой нөхцөлд ажиллаж байгаа хүн энгийн нөхцөл рүү шилжээд мэргэжлээрээ ажиллах бололцоотой. Нөгөө акробатчин нөхөр чинь бололцоогүй учраас мэргэжил эзэмших, шал өөр мэргэжил эзэмших, эдийн засагч ч юмуу, инженер. Тийм ялгаа байна шүү дээ.

С.Ламбаа:-Тэр тракторын жолооч чинь өөр ажил хийнэ гэвэл бас мэргэжил эзэмшинэ гэнэ шүү дээ. Би тракторын жолоочоос өөр юм мэдэхгүй гээд.

Б.Эрдэнэсүрэн:-Тракторын жолооч тэрэнд хамаарахгүй ээ. Яаж хөөмийчинтэй зэрэгцэх билээ дээ. Яахав?

Ц.Сүхбаатар:-Болдогсон бол энэ хууль гаргаад гарсан өдрөөсөө мөрдөөд харилцаагаа зохицуулаад явмаар байгаа юм даа. Урагшаа алхах л юм бол хойно хойноосоо ундраад гишүүдийн яриад байгаа юм тэртээ тэргүй гарна. Энийг ингэж шийдье гэж байгаа бол энэ бүр онцлог юм урлагийн хэдэн нэр заачихсан юман дээрээ яриад тэгээд энэ хууль гарсан өдрөөсөө мөрдөнө. Өмнө нь 10 хэдэн жил байна. Одоо ажиллаж байгаа хүмүүс шүү дээ.

С.Ламбаа:-эгэхээр би ингэх гээд байгаа юм. Эсвэл тэртээ тэргүй энэ заалтыг чинь  Соёлын тухай хуулиндби өргөн бариад Засгийн газраас энэнтэй давхардсан байна гээд хариу өгчихсөн байна шүү дээ. Тэгэхээр манайхан энийг хасчихаж байна шүү дээ. Тэгэхээр соёлын тухай хуулинд чинь үлдчихэж байгаа байхгүй юу хэвээрээ. Нэгэнт өргөн барьснаараа үлдчихсэн байгаа юм. Тэгэхээр нь салбарынх нь хуулин дээр нь аваачиж энийгээ энүүнд нь оруулахаа больё гээд салбарын хууль руу нь энэ тогтоолын заалтыг...

Б.Эрдэнэсүрэн:-Тэгэх юм бол наадах чинь энэ хуулиа барьж өгнө гээд энд л суулгаж авах хэрэгтэй. Тэгэх юм бол наадах чинь өгөгдөхгүй хасагдаад аль ч үгүй болно. Даатгалын хуулин дээр суулгаж үлдээх хэрэгтэй.

С.Ламбаа:-Соёлын тухай хуулийг дагаж мөрдөх журмын тухай хууль гаргаад зөвхөн соёлынхонд болгоод гаргачих юм бол нөгөө даатгалын хуулиар чинь барьцахгүй байхгүй юу даа, нөгөө тракторчид эд нар чинь.

Б.Эрдэнэсүрэн:-Ээ дээ, чи тэгж байгаад, наадах чинь мэдэгдэхгүй, үлдээд наадах чинь хасагдах гэж байна.

Ц.Сүхбаатар:-Ёстой зөв гарц нь наадах чинь. Соёлтойгоо маргалдаад тэгээд харилцаа, тавьсан асуудлыг шийдээд тэгээд явах хэрэгтэй. Соёлын нийгмийн ажилтан. Энэ даатгалын хуулиар, даатгалын тогтолцоогоор шийднэ гэвэл ёстой зад үсрээд ... багш нар хүртэл 25 жилийг нас харгалзахгүй хэсэг гаргасан шүү.

Б.Эрдэнэсүрэн:-Ламбаа минь наад соёлын тухай хууль руу авч үлдэж эндээс үлдээе гэвэл гарахгүй. Чи больж үз.

С.Ламбаа:-Харин миний соёлын хуулин дээр оруулсан юмыг энд давхардсан учраас хаслаа гээд Засгийн газар санал өгчихсөн байгааг минь хасаад хаячихаж байна шүү дээ. Тэгэхээр нийгмийн даатгалын хуулийг дагаж мөрдөх журмын тухай хууль, соёлын тухай хуулийг дагаж мөрдөх журмын тухай хууль хоёр чинь шал ондоо юм байхгүй юу. Нийгмийн даатгалын хуулийг дагаж мөрдөх журмын тухай хууль чинь бол цаашаа үр дагавар нь тракторын жолооч бүгдээрэн рүү нь явдаг хууль. Соёлын тухай хуулийг дагаж мөрдөх журмын тухай хууль чинь зөвхөн соёлынхондоо хамаарагддаг юм. Бид нар ингээд тохирчих юм бол соёлын тухай хууль дээр УИХ-ын гишүүдийн нэмж өргөн бариад Засгийн газраас санал авсан хуулийг одоо хэлэлцэхдээ нийлүүлж байгаа байхгүй юу. Яг нийлүүлэхдээ дагаж мөрдөх журмын тухай хууль хийгээд энэсонгодогийнхныг цөмийг нь аваачаад хийчихэд зөвхөн соёлоороо яваад өгнө.

Даатгалын тогтолцоогоор харилцааг зохицуулна гэвэл би хэлж байгаа шүү, тракторын жолооч, бүх хортой нөхцөлд ажиллаж байсан улсууд энэ рүү орж ирнэ. Оруулахаас өөр арга байхгүй.

С.Чинзориг:-Эрдэнэсүрэн гишүүн ээ, ер нь зөв шүү. Одоо энэ даатгалд сонгодог урлагийнхыг эртхөнгөлөлттэй нөхцлөөр тэтгэврийг нь тогтоож өгөх энэ асуудлыг даатгалын хуулиас хасах юм бол яг нэг удаагийн тэтгэмжтэй холбоотой асуудлаар даатгалын хуулиар зохицуулахгүй шүү дээ. Яг тэр биеэ даасан хуулиар нь зохицуулагдаад улсын төсвөөс мөнгө өгнө. Тийм учраас даатгалтай хамаарахгүй болоод явна. Тийм учраас салбарын хуулиар нь зохицуулаад явах нь зүйтэй.

Б.Эрдэнэсүрэн:-Ингэж сайхан хасч хаяад наадах чинь би энэ түүхийг сайн мэддэг юм. Маш олон жил ингэжхасч ирсэн юм. Одоо яг энэ Соёлын тухай хуль чинь бид нар ерөөсөө бүтэн хоёр жил яриад шийдэгдэхгүй байгаа хууль шүү дээ. Одоо энэ жаахан хугацаанд бид хэлэлцэгдэнэ гэхэд итгэхгүй л байна л даа. Тэр худлаа тэгээд алга болно гэсэн үг.

Н.Түмэндэмбэрэл:-Салбарын тухай хууль чинь ерөөсөө салбарынхаа асуудлыг юу яана, даатгалын тухай асуудал чинь даатгалынхаа зохицолдоогоор явах учраас салбарын хууль батлах үед чинь даатгалын тухай асуудал, тэтгэвэр тэтгэмжийн тухай асуудал гараад ирэхээр тэтгэвэр тэтгэмжийнх нь хуулиар нь энийг зохицуул гээд тэгээд тийшээ чихчихнэ шүү дээ. Тэрэн дээр хүлээж авахгүй шүү дээ. Салбарын хуулин дээр. Тэгэхээр зэрэг энэ чинь буцаад эргээд нөгөө тойрог руугаа эргээд ороод ирнэ шүү дээ. Энэ тэгж болохгүй байх гэж бодож байна. Харин нэг удаагийн гэдэг арга хэмжээ нь тэрүүгээрээ явж болох байх л даа. Сая тэр Чинзориг сайдын ярьж байгаа бол. Түүнээс биш даатгалын тогтолцоотой холбоотой асуудал бол нэгдсэн хуулиараа зохицуулагдана.

Б.Эрдэнэсүрэн:-Тэгэх юм бол энэ тогтоол ч энд орохгүй, бүр хасаад явах гээд байна шүү дээ. Энэ хуулиас бүрэн хасах гэж байна шүү дээ.  Гарч чадах болов уу даа, энэ богино хугацаанд.

Г.Адъяа:-Хөнгөлөлттэй нөхцлөөр тэтгэвэр тогтоолгох жагсаалтыг батлана гээд урд орсон шүү дээ бид батлаад явсан. Тэрэн дотроо эд нарыг оруулчихъя л даа. Тэгээд л гарц байна шүү дээ. Урд нь сая бид энд хийсэн шүү дээ. Хөнгөлөлттэй нөхцлөөр тэтгэвэр тогтоолгох ажил мэргэжлийн жагсаалтыг үндэсний зөвлөлийн саналыг үндэслэн батална гэсэн юм оруулчихсан. Тэрэн дотор соёл урлагийн дуурийн театрын хэдэн нөхдүүд явж л байг.

Ц.Сүхбаатар:-Тэнд болохгүй байгаа юм л даа. Тэр чинь бүр яг хатуу заачихсан байхгүй юу. Хүнд, хортой, халуун, газрын доорх гээд. Тэгэхээр энд чинь яг тэр хэллэгээрээ тохирохгүй. Ард нь онцлог мэргэжлийн гэж оруулаад хойноо олон юм баталбал орж болно. Хуучин тийм байсан шүү дээ.  Тэгэхгүйгээр жагсаалтыг батална гэхээр зэрэг хүнд хортой, газрын доорх нөхцлөөр тэтгэвэр тогтоогдох ажил мэргэжлийн жагсаалтыг Засгийн газар батална гэж байгаа юм. Тэгэхээр ажил мэргэжил биш хүнд хортой нөхцлийн. Тэгвэл онцлог мэргэжлийн гэж оруулах болно. Тэгээд хойноос дахиад цувна. Энийг ерөөсөө цонх гээж болохгүй. Тэр чинь хаагаад салбарын даатгалын хууль оруулна гэж бараг 8 жил яриад чадахгүй байна шүү дээ. Энийг тэтгэврийн шинэчлэлийн юм орж ирээд энд цэг тавина л даа. Тиймээс хойноос нь энийг яг даатгалын тогтолцоогоор орох тэтгэвэр лүү хольж хутгачихаад...

С.Ламбаа:-Би юунаас болгоомжилж айгаад байгаа юм гэхээр таны болгоомжилж байгаа мөн, зөв. Соёлынхуулинд оруулаад ирсэн юман дээр Нийгмийн даатгалынх нь хуулинд оруулсан учраас энэ давхардаж байна гэж санал ирчихээр, за тэгвэл тэрэнд нь явуулчихъя гэж бодоод сууж байсан чинь ажлын хэсэг тэрнийг нь хасаад оруулаад ирэхээр аль ч үгүй, хаана ч байхгүй болчихож байгаа байхгүй юу. Засгийн газраас оруулж ирсэн давхардаж байна гэсэн санал нь энд хасагдчихаж байна. Хасагдчихаар одоо хаачих юм бэ гэдэг асуудлыг л би хөндөөд байна шүү дээ.

Б.Эрдэнэсүрэн:-Тэгвэл энэ хуулийг хамт явуулбал болж байна. Соёлын тухай хуулийг чинь хамт оруулаад  яг энэ дотор хамт хэлэлцэх юм бол болж байна. Энд ерөөсөө соёл урлагийн хэдэн улсуудыг хаячихдаг байхгүй юу.  Одоо энэ хөнгөлөлттэй тэтгэвэр тогтоолгоно гэдэг юм нь орж ирсэн юм байна шүү дээ. Тэрнээс бас л хасаад хаячихсан л байхгүй юу. Газрын хүнд хортой нөхцлөөр хөнгөлөлттэй тэтгэвэр гэдэг нь энд тогтоогдчихсон юм байна шүү дээ. Тэр жагсаалтанд ороогүй үлдчихсэн байна л даа. Би бас Сүхбаатар гишүүний тэр саналыг дэмжээд байгаа юм л даа. Тэд нар тэтгэвэр тогтоолгох чинь бас хайран байна шүү дээ. Мөнгө нэг удаа өгдөг нь зөв юм шиг бодоод байгаа юм. Тэгэхдээ хамт л шийдэгдэхгүй энэ парламентаар шийдэхгүй, дараачийн парламент ойлгохгүй, дахиад хэдэн хүн ярьсаар байгаад 2, 3 жил өнгөрдөг байхгүй юу. Ерөөсөө өмнө нь 4 жил энэ асуудал давтагдсан юм. Засгийн газар ингээд бөмбөгдөөд, 3 удаа Засгийн газар дээр орж хойшилсон юм.

С.Ламбаа:-Би гарц оллоо. Тэгвэл төслийн 1-р зүйлийн 2 дахь хэсэг буюу нийгмийн даатгалын сангаас олгох тэтгэвэр, тэтгэмжийн тухай хуулийн 4 гээд сонгодог урлагийн байгууллагад... гэсэн энэ төмөртэй замтай юутай хүүтэй нь нас харгалзахгүй гэсэн шүлгийг нь хасаад энийг нь нийгмийн даатгалын сангаас олгох тэтгэвэр, тэтгэмжийн тухай хуулийг дагаж мөрдөх журмын тухай хуулиар зохицуулна гээд энэ дотроо баталчихъя. Энэ хуулин дотор. Засгийн газрын энэ өгүүлбэрийг нь дагаж мөрдөх журмын хуулиар зохицуулна гээд заачихъя. Тэгээд л хаячихъя. Тэгэхээр дагаж мөрдөх журмын хууль нь энэ тогтоол болж гарч ирнэ. Хувиргаж. Энэ хуулийн чинь дагаж мөрдөх журмын тухай хуулийн чинь санаа нь энэ үндсэн хуулин дотроо байхгүй бол дагаж мөрдөх журмын тухай хуулийн ойлголт байхгүй. Тэрнийг хэрэгжүүлэхийн тулд гардаг хуулийг дагаж мөрдөх журмын тухай хууль гэж байгаа шүү дээ. Тэгэхгүй энэ заалтыг нь хасаад хаячихаар юу дагаж мөрдөх гэж та нар ийм соёлын юм оруулж ирээд байгаа юм гээд маргалдахад энэ ч байхгүй, энэ ч байхгүй. Тэгэхээр би юу гэж хэлэх гээд байна вэ гэхээр энэ ингээд 25-аас доошгүй жил, үүнээс 15-аас доош жил дурьдсан мэргэжлээр ажилласан иргэдэд тэтгэвэр тэтгэмж олгох асуудлыг... даатгалын сангаас олгох тэтгэвэр тэтгэмжийн тухай дагаж мөрдөх журмын тухай хуулиар зохицуулна гээд заачихгүй юу. Тэгэхээр дагаж мөрдөх журмын тухай хуулиа гаргах эрх нь олдоно. Би харин хасчихааддагаж мөрдөх журмын тухай хууль гаргана гэхээр юуг дагаж мөрдөх гээд байгаа юм. Энэ нийгмийн даатгал, соёлын тухай нэг ч асуудал байхгүй болчих гээд байна шүү дээ. Энийг л хэдүүлээ олж байгаад гарцаа л олох ёстой.

Ц.Сүхбаатар:-Тэгэхээр ингэнэ шүү дээ. Энэ нийгмийн даатгалын сангаас олгох тэтгэвэр, тэтгэмжийн тухай хууль Засгийн газраас оруулж ирэхдээ яг хэм хэмжээг нь тогтоогоод тэтгэвэр тогтоох, цалингаас нь шууд тэтгэвэр тогтоодог харилцаа руу оруулаад хөнгөлөлттэй нөхцлийн тэтгэврээр хийгээд ирж байна шүү дээ. Тэгэхээр энэ дотор тийм дагаж мөрдөх журмын тухай хуулийн дагуу шийдвэрлэнэ гэж бичиж болохгүй ээ. Хэрвээ би таны саналыг авъя гэж байгаа бол дагаж мөрдөх журмын тухай хуулиар ийм ийм хүмүүсийн асуудал дээр нэг удаагийн тэтгэмж олгох асуудлыг шийдвэрлэнэ. Хэмжээг Засгийн газар тогтооно гэж дагаж мөрдөх хуулиндаа хийж болно. Нэг удаа. Өөрөөр хэлбэл энэ хүмүүсийн харилцааг. Тэгээд яагаад дагаж мөрдөх журмын тухай хууль гарсан юм бэ гэхээр зэрэг тэр дагаж мөрдөх журмын тухай хууль 94 онд гарахдаа энэ хүмүүсийг тэтгэврийн тогтолцооноос хассан байхгүй юу. Өөрөөр хэлбэл, тэр нийгмийн даатгалын хуулиуд чинь гарахдаа энэ хүмүүсийг тэтгэвэр тогтоодог эрхийг нь хасчихсан байхгүй юу. Тэгээд тэрэнд хийчих юм бол сэргээгээд ерөөсөө тухайн үедээ энэ хүмүүст тэтгэмж олгох асуудлыг ярьсангүй шүү дээ. Одоо харин тэр хууль руу нь хийх дээр зэрэг яг нийгмийн даатгалын хуулиудыг батлахдаа энийг хассан учраас  энэ сонгодог урлагийнханд нэг удаа юм өг гэдгийг нь дагаж мөрдөх журмын тухай хуулинд хийгээд ингээд явчихвал болно. Тэгэхгүйгээр энд байж болохгүй.

Б.Эрдэнэсүрэн:-Ламбаа гишүүн ээ, энэ нэгэнт Засгийн газар энэ хүмүүст тэтгэвэр олгоё гээд ороод ирчихсэн учраас тийм хууль гаргах үндэслэл энэ хуульд байж байгаа байхгүй юу. Тэгэхээр тэтгэвэр олгохгүй ээ. Дагаж мөрдөх журмын тухай хуулиар ийм хүмүүст нэг удаагийн тэтгэмж олгоно гээд хууль гаргах үндэслэл энэ дотор байж байна шүү дээ. Анх орж ирэхдээ. Бид хасаад асуудал үүсгэх цаад повод нь байгаа учраас энэ хуулиас хасаад дагаж мөрдөх журмын тухай хууль гаргаад тэгээд шийдчихье. Тэр нь хамаагүй зөв гарц.

Ц.Сүхбаатар:-Хөдөө аж ахуйн нэгдлийн гишүүдийн хувь тэнцүүлсэн тэтгэврийг бүрэн тэтгэврийн доод хэмжээ гэдэг асуудлыг оруулж ирээд дагаж мөрдөх журмын тухай хуулинд хийчихсэн шүү дээ. Тэр яагаад хийсэн гэхээр зэрэг ХАА-н нэгдлийн гишүүний тэтгэврийн хууль гэж тусдаа байсныг нь нийгмийн даатгалын хууль руу оруулчихсан байхгүй юу. Адилхан зохицуулъя гээд. Тэр утгаараа  нэгдлийн гишүүдийн хувь тэнцсэн гээд орхигдоод байгаа харилцаагий нь энэ дагаж мөрдөх журмын тухай хуулиар зохицуулчихъя гээд оруулсан. Яг тэрэн шиг энийг оруулчихъя.

С.Ламбаа:-Харин тийм шүү дээ. Хөдөө аж ахуйг чинь даатгалынхаа хууль руу оруулж өгч байж дагаж мөрдөх журмын тухай хууль чинь гарсан байхгүй юу.

Ц.Сүхбаатар:-Энийг дагаж мөрдөх журмын тухай хууль руу л хийчихье.

С.Ламбаа:-Энэ заалт чинь үндсэн хуулин дээрээ сонгодог урлагийн асуудал чинь нэг ч юм байхгүй болох гээд байна шүү дээ.

Б.Эрдэнэсүрэн:-Одоо төсөл дээр байна шүү дээ. Бид төсөл дээр ярьж байна шүү дээ. Төсөл дээр байж байгаа учраас энийг хасаад дагаж мөрдөх журмын тухай хууль болгох эрх бидэнд нээлттэй байж байна шүү дээ. Асуудал ороод ирчихсэн юм чинь Засгийн газраас. Тийм учраас болно л доо. Тэгээд хийх нь хамаагүй дээр байна. Тэр чинь яг заагаад дагаж мөрдөх журмын тухай хуулийг чинь энд хэлчих гээд байна шүү дээ. Шаардлагагүй байгаа байхгүй юу. Яагаад гэвэл энэ улсуудад  тэтгэвэр өгнө гээд ороод ирчихсэн байхгүй юу, Засгийн газраас. Тэрэн дээр нь ярьж байна шүү дээ.

С.Ламбаа:-Эсвэл ингэж болохгүй юу. Тогтоолын 1-р заалтаа хуульчилж болохгүй юу. Ажиллах боломжгүй болсон соёл урлагийн ажилтанг дахин мэргэшүүлэх зорилгоор тусгай хуулиар зохицуулна гээд.

Ц.Сүхбаатар:-Тэрнийг чинь дагаж мөрдөх журмын хуулинд хийчихье л дээ.

С.Ламбаа:-Энийгээ харин энэ хуулиндаа оруулж өгчихөөд...

Ц.Сүхбаатар:-Энд чинь тэтгэмжийн харилцаа байгүй юм чинь болох юмуу?

Б.Эрдэнэсүрэн:-Болно. Дагаж мөрдөх журмын тухай хууль гаргахад ямарч харшлах юм байхгүй шүү дээ, энд асуудал байж байгаа юм чинь. Тэр тэр ажилтнуудад мэргэжлээ сольж шинэ мэргэжил эзэмшихэд нь  зориулагдах хүрэлцэхүйц хэмжээний нэг удаагийн тэтгэмж олгоно. Тэтгэмжийн хэмжээг Засгийн газар жил бүр шинэчлэн тогтооно. Дагаж мөрдөх журмын тухай хуулиндаа.  Тэгээд явчих уу? тэгээд санал хураачихъя.

Дараачийн асуудал энэ тогтоолоо шийдчихье. Нийгмийн даатгалын тухай хууль, тэтгэвэр тэтгэмжийн тухай хуулийг дагаж мөрдөх тухай хууль гарсантай холбогдуулан соёл урлагийн зарим ажилтны нийгмийн баталгааг сайжруулах талаар УИХ-ын тогтоолын төслийг УИХ, УИХ-ын бусад шийдвэрийн төсөл боловсруулах, өргөн мэдүүлэх журмын тухай хуулийн дагуу шийдвэрлэх. Сүхбаатар гишүүн ээ, энэ 3 сая, 1 сая чинь одоо батлахаар биш юмуу?

С.Ламбаа:-Энэ бол Засгийн газраас оруулж ирнэ шүү дээ. Заавал хуулиараа. Ганцхан бид нар тэр дагаж мөрдөх журмын тухай хуулийг нь л батлаад өгчих ёстой байхгүй юу. Бид нар их маргаантай байгаа шүү дээ. Адъяа гишүүний хэлээд байгаа зөв шүү дээ. Дагаж мөрдөх журмын тухай хуулиа хийгээд гаргалаа гэхэд мөнгөгүй гаргана. Ирэх жил жишээлбэл, сонгодог урлагийн театраас хоёр хүн гарлаа гэхэд тэр хоёрт зориулж УИХ заавал тогтоол гаргана гэсэн үг шүү дээ.

Ц.Сүхбаатар:-Дахин мэргэжил эзэмших гэсэн утгыг нь хэлээд тэтгэмж олгоно гэдгийг нь улсуудаа нэрийг нь заагаад, албан тушаалыг нь заагаад  өгчихнө. Хэмжээгий нь Засгийн газар тогтооно гээд хэлчихнэ. Тэгээд дараагийн төсөв хэмжээгий нь тогтоогоод Засгийн газар Их Хуралд оруулаад ирнэ шүү дээ,төсөвтэйгээ, мөнгөтэйгээ. Өмнөх хүндээ өгөх үү, шинээр гарсандаа яахав гэдгээ л аяндаа Засгийн газар наадах чинь шийдэхээс өөр аргагүй шүү дээ. Төсвийн хуулиар батлагдаад явчихна шүү дээ. Тэртээ тэргүй эрхийг нь өгчихлөө, мэдээж 10 сая өгнө үү, 1 сая өгнө үү тэр чинь Засгийн газрын хуулиа л өргөн барина шүү дээ. Одоо бид нар энд 3, 4 гэж яриад хэрэггүй шүү дээ.

Б.Эрдэнэсүрэн:-За тэгвэл тогтоол болилоо, энэ 2-р заалт ч болилоо.

Ц.Сүхбаатар:-Хууль руу хийчихсэн учраас Засгийн газар нээлттэй оруулж ир гэдэг эрхийг нь өгчихөжбайгаа учраас тэгээд явчихна гэсэн үг шүү дээ.

С.Чинзориг:-4-р зүйлийг хасчихаж байгаа юм чинь, нийгмийн даатгалын тухай хуулийг дагаж мөрдөх журмын тухай хууль гэж юм гарахгүй шүү дээ.

С.Ламбаа:-Миний маргаад байгаа юм тэр л дээ.

С.Чинзориг:-Заалт нь байхгүй болчихож байгаа юм чинь ямар юмны дагаж мөрдөх журмын тухай хууль гаргах вэ?

С.Ламбаа:-Заавал үндсэн хуулинд нь заалт байж байвал дагаж мөрдөх журмын тухай хууль гарна шүү дээ.

Хуулийн зөвлөх өө, одоо жишээлбэл дагаж мөрдөх журмын тухай хууль гээд хаа хамаагүй соёлын тухай юмыг ингээд оруулаад ирэхэд болох уу? ХАА-н нэгдлийн гишүүдийн тэр заалтыг нь Сүхбаатар бид нар даатгалынх нь хууль руу оруулчихсан байхгүй юу. Тэр даатгалынх нь хууль руу орсон учраас дагаж мөрдөх журмын тухай хууль нь гарсан байхгүй юу. Тэдийн тэдийг үндэслэж гэж гардаг юм, дагаж мөрдөх журмын хууль чинь. Тэрнээс биш дагаж мөрдөх журмын тухай хууль гимнастик хийдэг хүнийг ингэ гэсэн хууль гардаггүй байхгүй юу.

Бид хоёрын хууль чинь тийм шүү дээ. Яг нийгмийн даатгалын тухай хуулийн тэддүгээр заалтыг үндэслэн гэж гардаг юм байхгүй юу, дагаж мөрдөх журмынх нь хууль нь.

Ц.Сүхбаатар:-Тэр нийгмийн даатгалын хуулиудыг батлахдаа  тэр хуулиар монгол улсын тэтгэврийн хуулийг хүчингүй болгосон байхгүй юу. Хүчингүй болгосон заалт дотор нь энэ сонгодог урлагийн ийм бүжигчид орж байсныг хасчихсан байхгүй юу. Тийм учраас тэр хуулиар хүчингүй болсон буюу цаашдаа дагаж мөрдөж байгаа хуулиудыг л цэгцлэхийн тулд даатгалын хуулиудыг дагаж мөрдөх журмын тухай хууль гэж гарсан байгаа юм. Тэрэн дотор сонгодог урлагийнхан орж хуучин хууль нь хүчингүй болсон учраас тэр хүчингүй болсон заалтаас одоо сэргээгээд энийг нь нэг удаагийн тэтгэмж олгохоор зохицуулж байна гэж хийчихэд болохгүй юм байхгүй.

Дагаж мөрдөх журмын тухай хуулинд нь хүчингүй болгосон болон одоо шинээр гарсан хуулиудыг яаж зохицуулах вэ гэдэг харилцааг зохицуулж байгаа шүү дээ. 90 оны тэтгэврийн хуулийг хүчингүй болгох гэсэн зарим заалтуудыг тэр хуулиар дагаж мөрдөх журмын тухай хуулиар зохицуулсан байгаа юм. Тэгэхээр сонгодог урлагийнхныг 94 онд  дагаж мөрдөх журмын хууль, нийгмийн даатгалын багц хууль гараад хүчингүй болгочихсон байхгүй юу. Хүчингүй болгосноос үлдсэн харилцаагий нь тухайн үед нэг удаагийн тэтгэмж ийм байдлаар шийдсэнгүй, одоо энэ Засгийн газраас өргөн барьсан хууль сэргээгдэж байгаа учраас өмнө нь тэр хүчингүй болгосон заалтуудад хамааралтай улсуудыг ингэж шийдэж байна гээд дагаж мөрдөх журмын тухай хуулиар шийдэж болох юм гэж бодоод байгаа юм.

Б.Эрдэнэсүрэн:-Эсвэл энийг нь товчлоод оруулаад дахиад дагаж мөрдөх журмаа дэлгэрэнгүй гаргачихажболох юм биш үү?

Ц.Сүхбаатар:-Тэгэхдээ дагаж мөрдөх журмын хуулинд чинь яг энэ үгээрээ орно шүү дээ, цэрэгжүүлсэн хамгаалалт орох уу, үгүй юу гэхээс биш сонгодог урлагийн байгууллагын хүнд жингийн үзүүлбэр, балетийнх бүжигчин бүгд ингэж орно шүү дээ, ийм хүмүүст нэг удаагийн ажил мэргэжил олгоход нь зориулж нэг удаагийн тэтгэмж олгоно. Тэтгэмжийн хэмжээг Засгийн газар тогтооно гэж.

С.Ламбаа:-Бид хоёрын өргөн барьсан малчдынх нөхөн олговрыг бүрэн тэтгэвэр лүү шилжүүлэх чинь бол тийм тийм хуулийг хэрэгжүүлэх зорилгоор гэж гарсан шүү дээ. Тэгээд энийг би ямар хуулийг хэрэгжүүлэх зорилгоор ийм хууль гаргах юм бэ гээд байгаа байхгүй юу.

Б.Эрдэнэсүрэн:-Ингэвэл яасан юм бэ? сонгодог урлагийн тийм тийм хүмүүст нэг удаагийн тэтгэвэр олгох асуудлыг тэгээд 25-аа хаячихаад, дагаж мөрдөх журмын тухай хуулиар зохицуулна гээд хийчихье.Тэгчихээд дагаж мөрдөх журмын тухай хуулинд 25, 15 гэсэн дэлгэрэнгүй заалтаа дахиад давтаад хийчихье.

Н.Түмэндэмбэрэл:-Тэтгэмж олгоно, энэ тэтгэмжийг тусгай хуулиар зохицуулна гээд. Засгийн газрын тогтоолоор зохицуулна ч гэдэг юмуу. Хуулинд бол энийгээ үлдээчихье. Энэ заалтаа. Өөрөөр хэлбэл, эрхийг нь үлдээчихье. Өөрөө хүсвэл гэдгийг нь оруулаад, тэгээд өөрөө хүсвэл өөр ажилд шилжиж болно гэдэг тэр нээлттэй үлдээгээд, тэгээд тэр үед нь өөр ажил мэргэжил эзэмшихтэй нь холбогдуулж төрөөс нэг удаа олгоно. Тэрнийг нь хэмжээ тэр юмыг нь Засгийн газраас тогтооно.

С.Ламбаа:-Нийгмийн даатгалын сангаас олгох тэтгэвэр тэтгэмжийн тухай хуулийн 1-р зүйлийн 2 дахь хэсгийг үндэслэн ... дагаж мөрдөх журмын тухай хууль гарах ёстой байхгүй юу. Би тэгж л ойлгоод байх юм.

Б.Эрдэнэсүрэн:-25 гэдгээ энэ хуулиндаа больчихъя. Зүгээр л ийм ийм хүмүүст нэг удаагийн тэтгэмж олгох асуудлыг ажил мэргэжлээ шинэчлэх... тэгж оруулах уу?

С.Ламбаа:-Наадах чинь их маргаантай, их зөв хийхгүй бол.

Ц.Сүхбаатар:-Наад дагаж мөрдөх журмын тухай хуулинд чинь сонгодог урлагийн байгууллагын энэ хүмүүсийн тэтгэврийг 98 оны хэдэн сарын хэдэн хүртэл хэвээр мөрдсүгэй гэж тийм юм байгаа байхгүй шүү. Тэтгэвэр тогтоолгох эрхийг нь хадгалсан шүү дээ, 3 жил. Тэгж байгаад үйлчлэхээ байсан.

Н.Тунгалаг:-Энэ чинь 97 оны 1 сарын 16-ны өдрийн...

С.Ламбаа:-Нөгөө хүчингүй болгодог хууль байхгүй юу. Хүчингүй болгоод дагаж мөрдөх гарсан байхгүй юу. Би хэлээд байгаа шүү дээ, Засгийн газрын энэ хуулийг нь угаасаа нас харгалзахгүйгээр тэтгэвэр тогтоодогзаалтыг нь ингээд оруулчих ёстой байхгүй юу. Оруулчихсаныхаа дараа тэр 81 бүрэн доодоо аваг. Авахын хажуугаар дагаж мөрдөх журмын тухай хууль гаргаад энэ 95 оноос өмнө гарсанд нь 1 саяыг өгөөд, энэ мэргэжлээ хувиргахад нь зориулсан 3 саяыг нь дагаж мөрдөх журмын хуулиар хийчих байхгүй юу. Давхар аваг л даа. Тэтгэвэр 81-ээрээ явж л байг.

Б.Эрдэнэсүрэн:-Тэгвэл еще маш олон хүн гарч ирнэ наадах чинь. Өөрөөр хэлбэл энэ хүмүүс хортой хүмүүст ажилласан хүн бол элэгдээд үнэхээр тэтгэвэрт гарахаас өөр аргагүй болчихсон байна. Энэ хүмүүс чинь өөр мэргэжил эзэмшээд өөр юм хийх бүрэн бололцоотой.

С.Ламбаа:-Өөр мэргэжилд нь зориулаад 3 сая төгрөг, 95 оны өмнө гарсанд нь 1 сая төгрөгийг, дагаж мөрдөх журмын хуулиар зохицуулчихгүй юу даа. Энэ хууль байж л байг. Гараг л дээ, тэтгэврээ тогтоолгоод 34-тэйдээ гараг. 60 хүртэлээ эрэгтэй нь, эмэгтэй нь 55 хүртэлээ өөр ажил хийх ёстой учраас энэ мөнгийг нэг удаа өгдөг тогтолцоо руу оруулчихгүй юу даа.

Б.Эрдэнэсүрэн:-Тэгэх юм бол хүнд, хортой нөхцөлд гарсан улсууд чинь нэг заалтаар ийм байдлаар шийдэгдсэн учраас бидэнд бас мөнгө өг гэдэг юмыг нь нээгээд өгчихөж байна шүү дээ. Тийм учраас хоёр өөр нэг нь тэтгэвэр өгөөд явж байгаа, нөгөөх нь нэг удаа мэргэжлээ солих зардал өгч байгаа гэдэг чинь хоёр өөр юм болчихоод байна шүү дээ.  Ийм улсуудыг хурдан гаргахаас биш наад улсууд чинь мэргэжилдээ саад болдог байхгүй юу. Наад балетчин чинь өөрөө саад болоод бүр нас нь биеийн хөдөлгөөн нь саад болчихдог байхгүй юу. Тийм учраас харин ч хурдан шилжүүлэхгүй бол нөгөө урлагийн чинь хөгжил эсрэг нөлөөлдөг байхгүй юу.

С.Чинзориг:-Одоо аль нэгийг нь шийдье гээд байгаа шүү дээ, тэгэхээр одоо Ламбаа гишүүний ярьж байгаа бол хоёулангий нь өгье гээд байна шүү дээ.

Б.Эрдэнэсүрэн:-Бүр хүндрэх гээд байна шүү дээ. Түрүүнд бид нар дагаж мөрдөх журмын тухай хууль гаргаад явуулчихъя гэсэн шүү дээ. Тэрнийгээ сая баталчихсан. Тэгээд л үзье. Шаардлагатай бол. Одоо энэ заалтаа хасна шүү дээ. Хасахаас өөр арга байхгүй шүү дээ.

С.Чинзориг:-Наадахаа бүр хасч байгаа бол дагаж мөрдөх журмын тухай хууль биш, ерөөсөө тэр Соёлын тухай хуулиндаа мэргэжлээ солихтой холбоотой нэг удаагийн тусламж өгөхтэй холбоотой асуудлаас шууд соёлын хуулиндаа оруулна гээд явахгүй бол наадах чинь ерөөсөө явахгүй. Бүр нийгмийн даатгалын хуулиас бүр хасч байгаа учраас дахиж нийгмийн даатгалын хуультай холбоотой ямар ч арга байхгүй болчихно шүү дээ. Тэгэхээр яг мэргэжлийг нь солихтой холбоотой бол нийгмийн даатгалтай холбоогүй. Яг төсвийн асуудал. Нэг удаагийн буцалтгүй тусламжийг соёлын тухай хуулиар зохицуулахаас өөр аргагүй.

Б.Эрдэнэсүрэн:-Наадах чинь асуудал нийгмийн даатгалын хуулинд орж ирсэн учраас энэ асуудлыг зохицуулах тухай дагавар хууль гаргаж байна шүү дээ. Тэгж болохгүй. Наадах чинь соёлын тухай хуулиндоруулахад бүрэн хүндрэлтэй болчихно. Аягүй бол хэлэлцэгдэхгүй шүү.

С.Чинзориг:-Одоо нийгмийн даатгалтай холбоотой юмыг энд хасчихаж байгаа учраас манайтай дахиад холбогдохгүй шүү дээ. Соёлын тухай хууль руугаа л оруул.

С.Ламбаа:-Соёлын тухай хууль орно. Ирэх 7 хоногийн бизнес төлөвлөгөөнд ороод ерөөсөө шууд батлагдана. Энхтүвшин сайдын өргөн барьсан бол ажлын хэсгээр гараад явчихсан юм. Дутууг нь бид нар нөхөж яах замаар өргөн бариад Засгийн газраас саналаа авчихсан байхгүй юу. Тэгсэн энэ нэг заалт нь давхардсан гээд хасчихсан байна лээ. Бусад нь зүгээр л саналаа өгчихсөн байгаа. Засгийн газар.

Б.Эрдэнэсүрэн:-Соёлын тухай хууль чинь хэлэлцэх эсэхийг л шийдчихсэн байгаа шүү дээ.

С.Ламбаа:-Тийм. Гишүүдийнхийг нийлүүлж хэлэлцэнэ гээд гараад явчихсан.

С.Чинзориг:-Энэ асуудлыг соёлын тухай хуультайгаа уялдуулан авч үзье гээд явчихъя.

Б.Эрдэнэсүрэн:-Та нарын хууль хэлэлцэх эсэхийг нь ч шийдээгүй байгаа.

С.Ламбаа:-Тэрнийг орж ирэхээс нааш нөгөөхийг нь хэлэлцэхгүй саатуулаад байсан байхгүй юу. Энэ нэг хэдэн зохицуулалтыг нэмж хийгээд Засгийн газраас 30 хоногийн хугацаанд өргөн барьчихаж байгаа байхгүй юу.

Б.Эрдэнэсүрэн:- Тэр худлаадаа.

Ө.Энхтүвшин:-Энэ тэтгэвэрт гардаг юмыг нь бүр хаачихаж байна уу, үгүй юу?

С.Ламбаа:-Хаалгүй яахав

Ө.Энхтүвшин:-Тэгэхээр болохгүй л дээ. Тэгвэл бүр хор боллоо. Тэр 3 сая ямар ч хамаа байхгүй. Тэр эрхийг нь хаачихаж л байгаа юм бол, нэг удаагийн 3 сая, 1 сая бол хамаагүй шүү дээ.

С.Ламбаа:-Би харин хэлээд байна шүү дээ. Ерөөсөө эрт тэтгэвэртээ гараг л дээ. 25 жил ажилласан байна, 15 жилийг нь бүжиглэсэн байна, тэтгэвэртээ гараг. Гарсных нь дараагаар үнэхээр өөр мэргэжилд шилжихээс өөр аргагүй гэдэг тохиолдлоор л нэмэгдэл урамшуулал 3 сая төгрөг олгодог тухай асуудлыг ярья гээд байна шүү дээ. Тэрнээс энэ хуулиндаа байж байж дагаж мөрдөх журмын тухай хууль чинь гарах ёстой байхгүй юу.

Энхтүвшин дарга одоо л ойлгоод байна. Наадахыг чинь аваад хаячихаар 15 жил бүжиглэсэн балетчингугаасаа тэтгэвэрт гаргахгүй. Тэгэхээр чи 3 сая төгрөг аваад далд ор гэж байгаа юм шүү дээ. Тийм л юм яриад байгаа шүү дээ.

Б.Эрдэнэсүрэн:-Тэгвэл бас ийм гарц байгаа шүү дээ, бид нар 15-р зүйлийн 6 дахь хэсгийг 6 гээд бид нар ийм юм бичсэн шүү дээ. Түрүүнд санал хураасан. 24-р саналаа та нар нэг хар даа. Хөдөлмөрийн хүнд, хортой, халуун, газрын доорх нөхцлөөр хөнгөлөлттэй тэтгэвэр тогтоох ажил мэргэжлийн жагсаалтыг хөдөлмөрийн аюулгүй ажиллагаа, эрүүл ахуйн асуудал эрхэлсэн төрийн захиргааны төв байгууллага болон нийгмийн даатгалын үндэсний зөвлөлийн саналыг үндэслэн Засгийн газар батална гээд байж байгаа байхгүй юу. Энэ дээр л нэмээд өгчихье. Тэгээд л больё. Онцлог мэргэжил гээд тийм гарцыг нь хийгээд өгчихье. Засгийн газрын төсөл дээр ч байгаа юм байна.

Ц.Сүхбаатар:-Онцлог ажил мэргэжлийн гээд батал. Энэ жагсаалт тэртээ тэргүй хүчингүй болно 5 жилийн дараа. Энүүгээр нь хураагаад тэгээд яваг.

С.Ламбаа:-Наадах чинь 5 жилийн дараа байтугай 2 жилийн дараа л алга болно. Энэ бол дэндүү өргөтгөсөн.

Ц.Сүхбаатар:-Онцлог ажил мэргэжил гээд тэгээд Засгийн газар жагсаалтандаа оруулаад урлагийнхныгаа батал. Тэгээд тэр хэдэн настай тэтгэвэрт гарах юм.

Б.Эрдэнэсүрэн:-Тэрэн дээр чинь сонгодог урлаг гэдгээ биччихье, онцлог гэхгүй.

С.Ламбаа:-Миний санаа бол энэ хөдөлмөрийн хүнд, хортой, халуун, газрын доорх нөхцөл гэдэг Монгол улсын төрөөс баримталж байгаа бодлогынхоо хувьд сонгодог урлаг эд нар чинь шал ондоо юм байхгүй юу. Цөөхөн хүн, маш өндөр мэргэжил эзэмшдэг. Гадна асар их өндөр зардлаар явдаг.

Ц.Сүхбаатар:-Тэр 30 хэдэн настай бүжгийн, нүүр амаа буддаг, хэнд ч сайхан харагддаг хүүхнүүдийг тэтгэврийн хөгшчүүлтэй кассан дээр очерлуулаад зогсоох гээд сайд нар нь юм яриад байхад би ичээд байгаа юм даа. Бусдыг нь авч үзэх хэрэгтэй шүү дээ. 10 сая төгрөг, 20 сая төгрөг.

С.Ламбаа:-Би харин тэтгэврийг нь өг, тэгээд дахиад 10 сая төгрөг өг гээд.

Ц.Сүхбаатар:-Тэтгэвэр хэрэггүй ээ, 81 мянган төгрөг өгөөд энд кассан дээр очерлуулаад, тэр чинь дандаа ээж аав нь очиж авдаг юм шүү дээ, өөрсдөө авдаггүй юм. Бөөн шараа шүү дээ, өвгөчүүл таяг тулаад зогсож байх.

Б.Эрдэнэсүрэн:-За ажлын хэсэг эцсийн саналаа хэл. Сүхбаатар гишүүн ээ.

Ц.Сүхбаатар:-Яамныхан яах юм бэ? Засгийн газрын саналыг явуулах юмуу?

С.Ламбаа:-Онцлог гээд хийчихлээ гэхэд энийг яах юм бэ?

Ц.Сүхбаатар:-Онцлог гээд хийчихээр хойноос л элдвийн юм цувчихна л даа.

С.Ламбаа:-Онцлог гээд ингээд юм нэмлээ гэхэд энэ онцлог гээд заачихсан улсуудад тусгай юм өгөх гэж байгаа юмуу?

Ц.Сүхбаатар:-Үгүй ээ. Хөнгөлөлттэй нөхцлөөр л хүнд хортой нөхцөл шиг л гарна шүү дээ. Эсвэл энийг нь энэ чигээр нь явуулчих юмуу Засгийн газрын оруулж ирсэн юмыг.

Энэ салбарын даатгалын хойноос юм зүүчихээр бас болохгүй байгаа юм л даа, Ламбаа гишүүний хэлдэг зөв. Энэ жагсаалтыг чинь хумих гэж ядаж байхад нь ард нь янз бүрийн нэмж оруулна гэхээр зэрэг өчнөөн юм орчихсон байгаа шүү дээ. Малын эмч юу байдаг юм. Тийм  учраас үнэхээр онцлог гэж байгаа бол соёлын хуулинд оруулж чадахгүй заваараад Засгийн газрынхаар нь явуулбал яваг. Сонгодог урлагийнхан нас харгалзахгүй гарна гээд.

Б.Эрдэнэсүрэн:-Дараа нь салбарын хууль гараад ирэхээр эд нар эндээс аваад тийшээ хийнэ биз. Яг Засгийн газраар нь үлдээчихье. Хасахаа болиод. Тэр нь дээр. Тэгэхгүй бол дараа дараачийн юм хараад хэрэггүй.

С.Ламбаа:-Тэгвэл ингэе. Манай байнгын хорооныхон асуудал байхгүй.

Ц.Сүхбаатар:-Ер нь цаашдаа бол хасагдана шүү.

С.Ламбаа:-Хасагдана. Ингээд байнгын хороо оруулчихъя. Тэгээд УИХ-ын гишүүд чуулган дээр хэлэлцэх нөхцөлд нь энэ асуудлыг соёлын тухай хуулиа батлахдаа ерөөсөө шууд зааж өгөөд ийм юм болгоё гэдгийг Их Хурал дээр зохицчих юм бол яваад өгнө.

Б.Эрдэнэсүрэн:-Ламбаа гишүүн ээ, өөрөө хоёр өөр юм яриад байна шүү дээ. Бид нар энд тэтгэвэр тэтгэмжид хамруулах тухай яриад байна. Энхтүвшин сайд тэтгэврээс нь хаяж болохгүй шүү, нөхөд минь тэгэх юм бол ёстой хэрэггүй гээд байна шүү дээ. Тэгэхээр бидний нөгөө концепций чинь яам эсэргүүцээд байна гэж би ойлгоод байна шүү дээ. Яамных нь улсууд ирдэг байж дээ. Ялгаагүй дээ ийм л юм ярина.

С.Ламбаа:-Би бол харин давхар явъя гэж бодоод байгаа шүү дээ. Наад заалт чинь орчих юм бол дагаж мөрдөх журмын тухай хууль гарчихна, шууд.

Б.Эрдэнэсүрэн:-Энийг орох юм бол дагаж мөрдөх журмын тухай хууль хэрэг байхгүй. Шууд хуулиндааоруулаад Засгийн газар анх оруулж ирсэнээр нь явуулчихъя.

С.Ламбаа:-3 сая байхгүй юу?

Б.Эрдэнэсүрэн:-Больё.

Ө.Энхтүвшин:-Тэрнийгээ Соёлын хуулиндаа хийчихье. Энэ байдгаараа байг, тэтгэвэр тогтоох эрх нь нээгдээд тэгээд яваг.

Б.Эрдэнэсүрэн:-За тэгвэл тэр хуучин хуулиндаа үлдээхээр боллоо шүү. Тэгэхээр энд санал хураахгүй.

Ц.Сүхбаатар:-Энэ чинь ороод ирсэн юм чинь хураагаад унагах хэрэгтэй шүү дээ.

Б.Эрдэнэсүрэн:-Түрүүчийн дэмжье гэсэн саналаа хүчингүй болгоё гэдэг томъёоллоор санал хураалт явуулж байна шүү.

Ц.Сүхбаатар:-Одоо хэрвээ энэ чинь үлдвэл дагаж мөрдөх журмын тухай хууль ч хэрэггүй, тогтоол ч хэрэггүй, нийгмийн асуудал дээр өөр нэмэх юм байвал Соёлын хуулиараа явна. Энэ хуулин дээр яг энэ нэртомъёогоороо явна.

Б.Эрдэнэсүрэн:-Одоо энэ заалтыг ажлын хэсгийн саналд оруулахгүй нь байна шүү дээ. Үндсэн төсөлдөө үлдлээ шүү.

С.Чинзориг:-Сүхбаатар гишүүн ээ, дотор нь харин харах юм бий юу? тухайлбал гоцлол дуучин гэдгийг нь харах ёстой юу, яах юм бол?

Ц.Сүхбаатар:-Одоо өргөн барьснаар нь л явна. Хөөмийчин, бөмбөрчин гээд орсон уу, ороогүй юу?

С.Ламбаа:-Энэ нэрээрээ гэсэн үг л дээ. Гоцлол дуучин, бүжигчин, агаарын болон ...

С.Чинзориг:-Амьтан сургагч, хөөмийчин, хөгжимчин эд нарыг хасчихмаар л байна.

Б.Эрдэнэсүрэн:-2 дахь хэсгийн нийгмийн даатгалын сангаас олгох тэтгэвэр тэтгэмжийн тухай хуульд нэмэлт, өөрчлөлт оруулах тухай хуулийн төслийн 2, 1, 2, 3, 4 бол ерөөсөө ажлын хэсгийн саналаас хасагдлаа шүү. Тийм ээ Сүхбаатар гишүүн ээ. Одоо орж ирэхгүй боллоо.

Ц.Сүхбаатар:-Онцлог мэргэжлийн гэдгээ оруулахгүй бол тэтгэвэр тогтоогдохгүй шүү дээ.

Б.Эрдэнэсүрэн:-Тэр чинь байж байгаа байхгүй юу, Засгийн газрын төсөл дотроо. Тэгэхээр энийг чинь хасна гэснийг чинь больчихлоо шүү дээ. Харин энэ 5-ыг яах юм бэ?

Ц.Сүхбаатар:-5-ыг хасъя гэж байгаа, тэс өөр юм шүү наадах чинь.

Б.Эрдэнэсүрэн:-Төслийн 3-р зүйл буюу нийгмийн даатгалын сангаас олгох тэтгэвэр, тэтгэмжийн тухай хуулийн 5-р зүйлийн \"Өндөр насны бүрэн тэтгэврийн доод хэмжээ тухайн жилийн амьжиргааны доод түвшингээс багагүй, хувь тэнцүүлсэн тэтгэврийн доод хэмжээ нь мөн түвшний 75 хувиас багагүй байна гэсэн 4 дэх хэсгийг хасах.

Ц.Сүхбаатар:-Одоо байгаа хуулиар нь явуулъя гэж байгаа юм. Одоо цалингийн доод хэмжээний 75 хувиас багагүй. Хөдөлмөрийн хөлсний доод хэмжээний 50 хувиас багагүй гэж байгаа юм.  Тэгэхээр амьжиргааны доод түвшин өнөөдөр 73 мянгын 75 гэхээр одоогийн 80 мянга чинь бүгд буурч байгаа байхгүй юу.

С.Ламбаа:-Сая УИХ-ын халамжийн тэтгэвэр дээр Чинзориг оо, Их Хурал дээр ярьсаар байгаад халамжийн тэтгэврийг чинь амьжиргааны баталгаажих доод түвшингийн дунджаар тогтооно гээд шийдчихсэн шүү дээ, Их Хурал. Тэгэхээр одоо бүрэн тэтгэврээ тэр лүү аваад ирэх юм бол бүр замарсан юм болно.

Ц.Сүхбаатар:-Эд нар бол яахав өөр байр суурьтай байгаа юм. Амьжиргаатай нь холбоё гээд. Бид ажлын хэсэг дээр юу ярьсан гэхээр зэрэг энэ тэртээ тэргүй төлсөн шимтгэл цалин хөлстэйгээ холбогдож байдаг тэтгэвэр. Тийм учраас Засгийн газраас тогтоож байгаа доод цалинтай холбож өгөх нь зайлшгүй. Амьжиргаанд энэ ямар ч хамаа байхгүй. Хэн хичнээн юм шимтгэл төлснөөр авна. Тийм учраас энэ ухарсан заалт, аягүй бол хүмүүсийн тэтгэвэр ухрахгүй хуучнаар нь өглөө ч гэсэн цаад утгаараа буурсан хууль батлаад байгаа байхгүй юу. Тэгээд цалингийн доод хэмжээг барихгүйгээр амьжиргааг барьдаг нь шимтгэлтэй холбоотой учраас болохгүй.

С.Чинзориг:-Хамгийн гол нь хөдөлмөрийн үнэлэмжийг нэмэгдүүлэхтэй холбогдоод цалингийн доод хэмжээг нэмэхтэй холбоотой асуудлаар маш их хүндрэл гаргаад байгаа юм.

С.Ламбаа:-Хөдөлмөрийн хөлсний доод хэмжээ чинь 108 л байгаа шүү дээ.

С.Чинзориг:-Хөдөлмөрийн хөлсний доод хэмжээг нэммээр байдаг, цалингаа нэммээр байдаг. Тэрнийг чинь тэтгэвэр барьчихаад хөдлөхгүй болчихоод байгаа юм л даа.

С.Ламбаа:-Чинзоригийн хэлж байгаа бол хөдөлмөрийн хөлсний доод хэмжээ 150 мянган төгрөг болчихлоо гэхэд л дагаж өснө гэдэг асуудал яриад байгаа байхгүй юу даа.

Ц.Сүхбаатар:-Өсч л байг.

С.Чинзориг:-Нөгөө талаар тэтгэвэр чинь тухайн хүний амьжиргааг хангахтай л холбоотой шүү дээ, тийм учраас амьжиргааны түвшинтэй нь уялдуулж явъя гээд байгаа шүү дээ.

Ц.Сүхбаатар:-Энийг чинь би ойлгоод байгаа юм. Автомат  ахиад доод хэмжээ өсгөж чадаа ч уу, гээд хувийн хэвшлийнхэн чинь өөрөөр ойлгоод байгаа шүү дээ. Энэ та нар тэтгэврийн шинэчлэлийн асуудлыг барьж ирэхдээ суурь тэтгэврээ ярихдаа энийгээ хамт ярь, одоо энийг хэрэггүй.

Б.Эрдэнэсүрэн:-Асуудал шийдэгдчихсэн, Сүхбаатар гишүүн ээ. Дараачийн асуудалд оръё.

7-р зүйлд ингэсэн байгаа юм. Энэ хуулийн 4-р зүйлийн 3 дахь хэсгийг буцаан хэрэглэхээр тогтоосугай гэж. Юу гэсэн үг юм бэ? нөгөө нэг сонгодог урлагтай холбоотой юм чинь байна л даа. Энийг хасъя гэж оруулж ирж байна шүү дээ. Буцаан хэрэглэнэ гэдэг нь юу гэсэн үг юм бэ?

Ц.Сүхбаатар:-Энийг хасъя гэж байна.Хасч байна.

Б.Эрдэнэсүрэн:-Буцаан хэрэглэнэ гэдэг нь ямар учиртай санаа юм бэ? Энийг хасах уу?

С.Чинзориг:-1995 оноос хойш энэ хууль хүчингүй болсон шүү дээ. Тэгэхээр 95 оноос хойш одоог хүртэл нөхцөл байхгүй болчихсон учраас нөгөө 55 насаа хүлээгээд сууж байгаа улсуудыг яах вэ? тэрнийг энэ хуулиар эрт нөхцөлд гаргахгүй гэж. Тэр нэг хэсэг улсууд дунд хаягдчихаад байгаа улсууд байгаа юм л даа. 60 насаа, 55 насаа хүлээгээд сууж байгаа нэг хэсэг байгаа байхгүй юу, тэрнийг яахав гэдэг асуудал л байгаа юм л даа.

Б.Эрдэнэсүрэн:-Хасч болохгүй юм байна. Ажлын хэсгийн саналаас авлаа. Хуучнаараа л байг. Тэгэхгүй бол болохгүй юм байна шүү дээ. Өмнө нь тэтгэвэрт гарахаа хүлээгээд сууж байгаа улсуудыг яах юм бэ?

Ц.Сүхбаатар:-Буцаан хэрэглэнэ гэж байхгүй шүү дээ. Болзол нь хангачихсан л байвал урлагийн байгууллагад 25 жил ажиллаад түүний 15-ыг биччихсэн, ажилласан хугацааных нь дэвтэртэй ирвэл тэгээд л эрх нь үүсчихнэ. Заавал буцаан хэрэглэж өгнө гэсэн юм байхгүй шүү дээ. Буцаан хэрэглэнэ гэвэл бүр аюултай. Яг авах ёстой өдрөөс нь эрх үүсээд энэ хууль таслагдлаа шүү дээ 94 онд. Тэрнээс хойшхи бүх тэтгэврээ нөхөж авна гэсэн үг. Эрхээ хуулиар хязгаарлуулсан, би 10 жилийн тэтгэврээ нөхөж авна гэхэд эд нар нам суух байхгүй юу. Одоо яг 25 жил урлагийн байгууллагад ажиллачихсан бүжигчин хүрээд ирэхэд авах эрх нь хэвээрээ, материалаа бүрдүүлж ирсэн өдрөөс тэтгэврээ авна. Хууль гарсан хугацаанаас хойш.

Энэ бол бүр өмнөх тэтгэвэр авна гэсэн үг.

С.Ламбаа:-Буцаан хэрэглэхээр тогтооно гэдгийг их нарийн тооцоорой. Юу буцаах гээд байгааг мэдэхгүй. Тэгэх юм бол замаа алдана шүү дээ.

Б.Эрдэнэсүрэн:-За хасах уу? за хасъя. За хаслаа.

Одоо 3-р хэсэгт орлоо. Нийгмийн даатгалын сангаас олгох үйлдвэрлэлийн осол, мэргэжлээс шалтгаалсан өвчний тэтгэвэр, тэтгэмж, төлбөрийн тухай хуульд нэмэлт, өөрчлөлт оруулах тухай хуулийн төслийн талаар:

1.Төслийн 1-р зүйлийн 2 дахь хэсэг буюу 17.5, 17.6, 17.7 дахь хэсгийг хасах. Энийг хасъя гэсэн байна. Энийг хасах уу? За хасъя.

2.Төслийн 1-р зүйлийн 3 дахь хэсэг буюу хуулийн 5-р бүлгийн 171-р зүйлийн 2 дахь хэсгийн \"эрхлэх байгууллага\" гэснийг хасах. За хасъя.

3.Төслийн 2-р зүйлийн \"жагсаалт, хувь хэмжээг нэмэх\" гэснийг төслийн 3-р зүйлд өөрчлөн найруулахаар оруулах буюу \"жагсаалт, хувь хэмжээ, журмыг\" гэж өөрчлөх. Энэ найруулгыг авчихъя.

4.Төслийн 2-р зүйлийн \"2-р зүйлийн 4 дэх хэсгийн \"мэргэжлийн\" гэсний дараа \"ажилтан, хөдөлмөрийн хяналтын улсын байцаагчийг\" гэж нэмэх гэснийг төслийн 3-р зүйлд \"2-р зүйлийн 4 дэх хэсгийн \"мэргэжлийн ажилтныг\" гэснийг \"мэргэжлийн ажилтан, хөдөлмөрийн хяналтын улсын байцаагч\" гэж өөрчлөн найруулах. За энийг дэмжчихье. Хуулиндаа санал хураалгахгүйгээр найруулаад оруулна гээд тогтчихвол яасан юм бэ.

5.Мөн зүйлийн \"4-р зүйлийн 4 дэх заалт, 5-р бүлгийн гарчиг, 16-р зүйлийн гарчиг, 16-р зүйлийн 1 дэх хэсэг, 17-р зүйлийн гарчгийн \"холбогдсон\" гэсний дараа \"болон нэг удаагийн нөхөн\" гэснийг хасах.

Ц.Сүхбаатар:-Үйлдвэрийн ослын сангаас нэг удаагийн нөхөн төлбөр олгохгүй байхаар шийдсэнтэй холбогдуулаад хасч байгаа юм.

Б.Эрдэнэсүрэн:-Хасах юмуу? за хаслаа.

6.Төслийн 3-р зүйлийн \"10 хувиар\" гэснийг \"30 хүртэл хувиар\" гэж өөрчлөн найруулах\" гэснийг хасах. Энэ юуны 10 хувь юм бэ?

С.Цолмон:-Үйлдвэрлэлийн ослыг багасгах, хөдөлмөрийн нөхцлийг сайжруулах талаар зохион байгуулалтын тодорхой арга хэмжээ авсны дүнд ажил олгогч 5 жил дараалан үйлдвэрлэлийн осол, мэргэжлээс шалтгаалсан өвчний даатгалын сангаас төлбөр гаргуулаагүй бол дараагийн жилд төлөх даатгалын шимтгэлийг 10 хувиар хөнгөлж болно гээд үйлчилж байгаа хуульд байгаа юм. Тэрний 10 хувиар хөнгөлж болно гэдгийг Засгийн газраас оруулж ирэхдээ 30 хувиар хөнгөлж болно гээд оруулсан.

Ц.Сүхбаатар:-30-аар гэхээр ингээд байгаа шүү дээ. Эндээс чинь нэг удаагийн нөхөн төлбөр баахан юмолгодогийг нь бид хасчихсан. Одоо энэ үйлдвэрлэлийн ослын даатгалын сан чинь алдагдалтай явж байгаа юм байна лээ шүү дээ. Тэгээд дээр нь тэр хөнгөлөлтийн асуудлыг нь нэмээд ирэхээр зэрэг баахан байгууллагууд дахиж тэндээс 30 хувийн хөнгөлөлт авах болно. Хуучнаараа байж байя гэсэн. 10-аараа хуучнаараа байж байя гэсэн юм. Сангийн чадавхи нь суларсан үед хөнгөлөлтийн юм хийж өгье гэсэн юм.

Б.Эрдэнэсүрэн:-За энийг дэмжье.

7.Төслийн 4-р зүйлийг бүхэлд нь хасах. Найруулгатай холбоотой. Энийг хаслаа шүү.

Дөрөв.Цэргийн албан хаагчийн тэтгэвэр, тэтгэмжийн тухай хуульд нэмэлт, өөрчлөлт оруулах тухай хуулийн төслийн талаар:

1.Төслийн 1-р зүйлийн 1 дэх хэсэг буюу 7-р зүйлийн 1.2-ын \"Нийгмийн даатгалын тухай хуулийн 32-р зүйлийн 3 дахь хэсэгт заасан орлого\" гэснийг \"Нийгмийн даатгалын тухай хуулийн 32-р зүйлийн 1 дэх хэсгийн 4 дэх заалтад заасан орлого\" гэж өөрчлөх. За энийг дэмжчихье. Энэ найрлага юм биш үү? Шууд  оруулахаар зөвшөөрчихвөл яасан юм бэ? Их Хурал дээр санал хураагаад яах юм, хүмүүсийн эргэлзэхийн нэмэр юм шиг байна.

2.Төслийн 1-р зүйлийн 1 дэх хэсэг буюу 7-р зүйлийг \"Хуулийн 7-р зүйлийг дараахь байдлаар өөрчлөн найруулах\" гэж өөрчлөн 3-р зүйл болгон оруулах. За дэмжье.

3.Төслийн 4-р зүйлийн \"7-р зүйлийг хүчингүй болгох\" гэснийг хасах. Энэ зөв юм байгаа биз. За дэмжье.

4.Төслийн 5-р зүйлийн \"5-р бүлгийн 17-р зүйлийн дугаарыг 171, 172 гэж өөрчлөх\" гэснийг хасах. За хасъя.

5.Төслийн 1-р зүйлийн 2 дахь хэсгийн дугаарыг 1 гэж, 3-р зүйлийн дугаарыг 4 гэж, 4-р зүйлийн дугаарыг 5 гэж, 5-р зүйлийн дугаарыг 6 гэж тус тус өөрчлөх. За дэмжье.

Тав.Хөдөлмөрийн тухай хуульд өөрчлөлт оруулах тухай хуулийн төслийн талаар:

1.Төслийг бүхэлд нь буцаах.

Ц.Сүхбаатар:-Тэр нөгөө 97-гийн 1-ийн 1 шүү дээ. Одоо таны өргөн барьсан хуулийг л хэлэлцэнэ.

С.Ламбаа:-Буцаах гэхээр утгагүй болж байна, хасах гэсэн дээр. Тэгээд тэр хууль байхгүй боллоо гэсэн үг. 97.1.1 хэвээрээ үлдэж байна гэсэн үг.

Б.Эрдэнэсүрэн:-За хасах гэе. За хаслаа шүү.

Ингээд Нийгмийн даатгалын багц хуулиудын төслийг хэлэлцэж дууслаа.

Энэ хуулийг нэгдсэн хуралдаанаар анхны хэлэлцүүлэгт оруулъя гэсэн томъёоллоор санал хураалаа. Илтгэгч нь Сүхбаатар.

Соронзон хальснаас хянаж буулгасан:

ХУРАЛДААНЫ НАРИЙН

БИЧГИЙН ДАРГА                                                                                 Ц.НАРАНТУЯА